Grad Novi Pazar - Uspostavljanje partnerskih odnosa poljskog Lođa i Novog Pazara\nUspostavljanje partnerskih odnosa poljskog Lođa i Novog Pazara\nGradonačelnik Novog Pazara Meho Mahmutović primio je delegaciju privrednika iz Poljske, predvođenu predsednikom Regionalne privredne komore te zemlje, Vitovom Gerlićem. Cilj posete delegacije iz Poljskog grada Lođa, je upoznavanje potencijala Novog Pazara, i usaglašavanje o oblicima saradnje.\n"Očekujemo investicije u našem gradu, ali stvaramo uslove da i proizvode odavde prema Poljskoj izvozimo u još većem obimu. Nadamo se da ćemo saradnju intenzivirati i da će Lođ i Novi Pazar postati bratski gradovi. Planiramo da 2012. budemo domaćini bratimljenih gradova, njihovih gradonačelnika i predstavnika privrede, a sve to u cilju uspostavljanja što kvalitetnije međusobne saradnje."\nPrema rečima gradonačelnika Mahmutovića, uspostavljanje dobre privredne saradnje Novog Pazara i Lođa značiće otvaranje novih radnih mesta, upoznavanje novih tehnologija u ovoj oblasti i rešavanje niza drugih problema.\n" Novi Pazar može da bude koristan partner Lođi, i celom regionu u Poljskoj. Dvadeset godina unazad mi smo imali iskustva kroz koja vi sad prolazite, i veoma smo raspoloženi da sa vama podelimo ta iskustva. Ovaj kraj za nas je dragocen i kao most povezivanja sa ostatkom Evrope" rekao je Gerlić.\nU Novom Pazaru su, sem Vitova Gerlića, predstavnika Regionalne privredne komore Poljske boravili istaknuti privrednici, kao i Marijan Jovanovski - predsednik Evropskog centra za poljoprivrdu. Tokom sastanka procenjeno je da je najintenzivniju saradnju između poljskog grada Lođa i Novog Pazara moguće uspostaviti u oblasti razvoja poljoprivrede - stočartva i voćarstva. Vrlo brzo će uslediti povratna poseta delegacije Novog Pazara Republici Poljskoj, odnosno gradu Lođi.\nNakon sastanka u Gradskoj upravi, u Multimedijalnoj sali Kulturnog centa upriličena je prezentacija Novog Pazara.


Topli Do Arhiva - Far\nPočetnaPosts Tagged "Topli Do"\nTopli Do Tag\nVIDEO: Dokumentarni film – Pastiri Stare planine\nStočarstvo Stare planine predstavlja važan segment lokalne ekonomije i ima značajnu ulogu u pogledu održavanja predeone raznovrsnosti i očuvanja kulturnog nasleđa. Tokom proteklih nekoliko decenija stočarstvo je u izrazitoj silaznoj putanji koja se jasno podudara sa demografskim trendovima na ovom području. Smanjenje broja stanovnika, nepovoljno ekonomsko\nOno što se u ponedeljak desilo na gradilištu mini-hidroelektrane u Toplom Dolu kod Pirota je posledica nepostojanja pravne države, jer kad nje nema narod mora sam da brani ono što mu pripada, izjavio je predstavnik udruženja građana „Odbranimo reke Stare planine“, Aleksandar Jovanović. Za svoju slobodu\nU Toplom Dolu je tokom neuspelog pokušaja investitora da postavljanjem table i ograđivanjem gradilišta formalno započne izgradnju MHE, došlo do fizičkih sukoba u kome je bilo i lakše povređenih. Meštani Toplog Dola i okolnih staroplaninskih sela, uz podršku aktivista iz pokreta Odbranimo reke Stare planine\nVIDEO: Topli Do obećanjima ne veruje\nU selu Topli Do, u parku prirode na Staroj planini, gde meštani već skoro mesec dana na mostu preko Toplodolske reke telima brane investitoru da počne da gradi mini-hidroelektranu na njihovoj reci, održan je drugi protest protiv takve gradnje. Iako je posle razgovora sa predsednikom\nPredstojeći vikend obeležiće dva važna događaja povodom otpora izgradnji derivacionih mini hidroelektrana na Staroj planini. Prvi je zakazani sastanak delegacije pokreta Odbranimo reke Stare planine i predsednika Aleksandra Vučića, a drugi je još jedno protestno okupljanje u staroplaninskom selu Topli Do. Očekuje se da predsednik Srbije,\nStara planina je područje sa najviše vodopada u Srbiji. Za sada se zna za postojanje preko stotinu, manjih ili većih vodopada, na ovom ogromnom prostranstvu. Do onih najvećih: Čunguljskih, Piljskih, Koprenskog, Krmoljskog, Kurtulskog… planinarska društva i klubovi iz Srbije i Bugarske često organizuju svoje pohode.


Toggle %s Priča o igračkama 4 (Toy story 4) – sinhronizovani i titlovani trejleri su stigli!\nPosted By: Leka 4ever @ 03 April 2019 - 11:10 AM\nOsam godina je prošlo od kada smo se poslednji put družili sa Vudijem, Bazom, Džesi i ostalom družinom igračaka u animiranom filmu Priča o igračkama 3 (Toy Story 3).\nVudi je uvek bio siguran u to koje je njegovo mesto u svetu i da je njegov glavni zadatak da čuva svoje dete, bez obzira da li je u pitanju Endi ili je to Boni. Kada Forki, igračka koju je Boni napravila kao deo zadatka, sebe proglasi otpatkom a ne igračkom, Vudi smatra da je njegova uloga da pomogne Forkiju da prihvati to da je on igračka.\nAli kada Boni na porodično putovanje ponese celu bandu igračaka, Vudi će se naći u neočekivanoj avanturi u kojoj će ponovo sresti svoju davno izgubljenu prijateljicu, Bo Pip. Posle mnogo godina koje je provela sama, njen avanturistički duh i život u pokretu izmenili su njenu nežnu, porcelansku spoljašnjost. Vudi i Bo će shvatiti da su, kada ožive kao igračke, potpuno različiti, ali i da im je to jedna od najmanjih briga.


source.ba | Tuka, Musa i Sadiković ostali u konkurenciji za najboljeg sportistu BiH u 2015. godini\nDžudista Harun Sadiković, košarkaš Džanan Musa i atletičar Amel Tuka, ostali su u užoj konkurenciji za najboljeg sportistu BiH u 2015. godini, odlučeno je danas na trećoj sjednici stručnog žirija u Banjoj Luci.\nSkraćene su i liste u ostalih 10 kategorija pa su u konkurenciji za najbolju sportistkinju ostale Aleksandra Samardžić (džudo), Lejla Tanović (biciklizam) i Marica Gajić (košarka).\nOdluku o tome ko će biti laureati žiri će donijeti 15. decembra na posljednjoj sjednici u Sarajevu i to nekoliko sati uoči manifestacije na kojoj će biti proglašeni oni koju su obilježili sportska dešavanja u godini na izmaku. Žiri je na zasjedanju reducirao i listu u kategoriji za najbolju ekipa, te su u konkurenciji SFK 2000 Sarajevo, Kadetska košarkaška reprezentacija BiH i KK Igokea.\nŠto se tiče nagrade za najboljeg trenera nju će dobiti Josip Pandža (košarka), Željko Lukajić (košarka) ili Samira Hurem (fudbal).\nU konkurenciji za najperspektivniju sportistkinju su Snežana Marković (stoni tenis), Nefisa Berberović (tenis), Zerina Piskić (fudbal), Tatjana Đekanović (streljaštvo), Žana Dragutinović (odbojka) i Emina Pašukan (plivanje).\nEpitet najperspektivnijeg sportiste ponijet će Njegoš Sikiraš (košarka), Toni Miletić (džudo), Luka Mihailović (stoni tenis), Hamza Čajić (karate), Luka Dakić (kuglanje) ili Mihajlo Čeprkalo (plivanje).\n"Ova manifestacija je tokom svi ovih 15 godina njegovala i očuvala ideju da bude podsticaj za bh. sportiste i nagradi one koji su uz izuzetne napore i zalaganje postigli zaista vrhunske rezultate. Uvjeren sam da ćemo i ovaj put biti na visini zadatka i da će 15. decembra nagrade biti u pravim rukama iako svi sportisti koji su ove godine bili u konkurenciji zaslužuju priznanje za svoje rezultate", rekao je Ljubiša Majdov, član žirija.\nNagrade će biti dodijeljene u 12 kategorija, a osim spomenutih to su još nagrada najbolji sportista u sportu za invalide, najbolja ekipa u sportu za invalide, nagrada za životno djelo, nagrada za razvoj sporta, nagrada za far-play, te nagrada publike čitalaca o kojoj će SMS porukama odlučiti čitaoci "Nezavisnih" i posjetioci portala www.nezavisne.com. Svečana manifestacija proglašenja najboljih sportista BiH u 2015. godini bit će održana 15. decembra u Kongresnom centru hotela "Terme" na Ilidži sa početkom u 20 sati.\n"Nezavisne novine" i BHRT, a pod pokroviteljstvom Predsjedništva BiH, 15. godinu zaredom organizuju Izbor najboljeg sportiste BiH, najrelevantniju manifestacije ovakve vrste u BiH, čiji je partner Olimpijski komitet BiH. Snažnu podršku manifestaciji pruža i Ministarstvo civilnih poslova BiH.\nTagovi: TukaSportista godineMusa i Sadiković


Hocu.ba Kako do posla ako nemate radnog iskustva?! – Hocu.ba\nKako do posla ako nemate radnog iskustva?!\nVaša biografija je oduševila poslodavca, intervju ide baš u onom pravcu u kojem ste očekivali, čini vam se da ste vi upravo osoba koja njemu treba i da vam je posao već u džepu, ali na kraju vas spušta na zemlju konstatacijom koja preti da sve upropasti –„Problem je što nemate dovoljno radnog iskustva“. Kako ne biste došli u situaciju da to bude kraj vašeg intervjua, u nastavku teksta vam dajemo nekoliko saveta kako da tu, naizgled neprijatnu, situaciju preokrenete u svoju korist.\nIzgovori ne dolaze u obzir\nNajgora opcija je da se zapetljate u sopstvenim loše smišljenim izgovorima, što bi vas odmah elimisalo kod potencijalnog poslodavca. Zato primenite drugu taktiku i u startu se složite sa njegovom konstatacijom. Na taj način ga pridobijate „na svoju stranu“ i spreman je da sasluša ono što ćete u nastavku razgovora da mu kažete. To pre svega treba da budenabrajanje i obrazlaganje veština, koje su direktno ili indirektno povezane za poslom za koji ste konkurisali, a zbog kojih smatrate da ste prava osoba za određeni posao, iako nemate radnog iskustva, ili ono nije odgovarajuće za poziciju za koju ste konkurisali.\nPre intervjua čitajte stručnu literaturu\nDobra alternativa manjku radnog iskustva uvek je adekvatno proučavanje radnog mesta na koje želite da konkurišete. Prvi korak je „guglanje“, putem kojeg ćete doći do stručne literature koja bi mogla da vam pomogne u istraživanju, a u kojoj uspešni poslovni ljudi objašnjavaju na koji način su došli do uspeha u poslu koji je vama u tom trenutku interesantan. Posebno bi bilo dobro naći literaturu čiji je autor do uspeha došao krećući od nule, odnosno bez dana radnog iskustva. Naravno, u razgovoru sa poslodavcem uvek je dobro navesti literaturu i autora, kako bi sve delovalo još verodostojnije. Naravno, nisu samo stručne knjige izvori za što bolju pripremu za intervju, već i različite poslovne vesti, veb sajtovi ili blogovi na kojima možete saznati mnogo korisnih informacijaza određenu radnu poziciju.\nSve to će dokazati da vam je određena oblast u fokusu interesovanja, kao i da ste spremni da istražujete i napredujete, što će sigurno ostaviti pozitivan krajnji utisak.\nVažna stavka u pripremi intervjua za posao, pogotovo ako nemate radnog iskustva za određenu poziciju, je i proučavanje firme u kojoj konkurišete, naročito sektora u kome biste vi trebali raditi. Tako možete, na konstataciju da je „problem što nemate dovoljno radnog iskustva“, da pređete u „kontranapad“, do detalja opišete sve što ste saznali o firmi i onda „poentirate“ sa tim da iz navedenih razloga smatrate da je to pravo okruženje za sticanje prvog radnog iskustva.\nArgumentovan dijalog, bez korišćenja bezličnih, opštih fraza zbog kojih biste verovatno bili „strpani u koš“ sa svim ostalim kandidatima, sigurno bi vas predstavio u pozitivnom svetlu i delimično ili potpuno nadomestio nedostatak radnog iskustva.\nNiko vam neće verovati samo na reč\nDakle, ako idete na razgovor za zaposlenje, a pritom nemate radnog iskustva, ne smete sebi dozvoliti da odete nepripremljeni . Niko vam neće verovati na reč da ćete naučiti nešto, ako vam je to jedini argument na intervjuu, ali ako poslodavac vidi da poznajete materiju, da je razumete, i da ste spremni da učite, onda će to svakako da vam bude veliki plus.\nAutor Admin CV intervju posao radno iskustvo savjeti\n« Istraživanje o mladima: Čak 55 odsto želi da ode iz Srbije, da bi pomogli roditeljima\nThe most promissing field for creation of the social innovations that servs to youth employment »


Đorđević i Skot dočekali Nacionalnu gardu Ohaja – Indeks Vesti – Najvažnije vesti iz Srbije i regiona\nNaslovna > Srbija Danas > Društvo > Đorđević i Skot dočekali Nacionalnu gardu Ohaja\nRTV Vojvodina 12/06/2017 Društvo\nBEOGRAD – Najveći kontingent stranih oružanih snaga koji će učestvovati na vojnoj vežbi “Platinasti vuk 17”, doputovao je danas iz SAD u Srbiju, a na beogradskom aerodromu dočekali su ih ministar odbrane Zoran Đorđević i ambasador SAD Kajl Skot, saopšteno je iz Ministarstva odbrane.\nKako je navedeno, pored 80 pripadnika Nacionalne garde Ohaja iz SAD, na vežbi “Platinasti vuk 17”, takođe je planirano učešće oko 450 vojnika iz Srbije, BiH, Bugarske, Makedonije, Mađarske, SAD, Slovenije, Ujedinjenog Kraljevstva i Crne Gore, dok je rukovodstvo vežbe sastavljeno od predstavnika partnerskih zemalja učesnica.\nJedinice će se uvežbavati u upotrebi nesmrtonosnog oružja, procedurama prilikom angažovanja u multinacionalnim operacijama i radnjama i postupcima u multinacionalnom okruženju, a jedan od ciljeva vežbe je i razmena iskustava jedinica u dosadašnjem angažovanju u mirovnim operacijama.\nĐorđević je rekao da je to veoma bitna vojna vežba za Srbiju, jer će doprineti jačanju operativnih i funkcionalnih sposobnosti Vojske Srbije, te da će naši vojnici imati šta da nauče od pripadnika Nacionalne garde Ohaja, a takođe će i Vojska Srbije imati šta da podeli sa njima.\nAmbasador Skot smatra da će vežba biti odlična prilika za sve da uvide kako da zajedno reaguju i sarađuju, kao i da je dobra za saradnju u regionu, te da je dolazak grupe pripadnika iz Nacionalne garde Ohajo još jedan pokazatelj partnerstva, prijateljstva i vojne saradnje sa Vojskom Srbije.\nVojna vežba “Platinasti vuk 17”, održaće se u bazi “Jug” od 12. do 23. juna i to je jedna od 130 aktivnosti čija je realizacija planirana ove godine, na osnovu Plana bilateralne vojne saradnje sa SAD, navodi se u saopštenju.\nKragujevac: Bez liste čekanja za zračenje\nOsamnaest godina od bombardovanja RTS-a\nPrva grupa učenika iz Srbije ide u Rusiju na usavršavanje


Spajić zastupao i Crkvu Srbije u razgovoru sa arhiepiskopom grčke patrijaršije u SAD?! - GLAS CRNOGORCA\nMinistar finansija i socijalnog staranja Milojko Spajić tokom posjete Sjedinjenim Američkim Državama sastao se sa Elpidoforom Lambriniadisom, arhiepiskopom Grčke pravoslavne crkve u SAD, tokom koje je, kako je saopšteno, razgovarano i o odnosima dvije crkve.\nIz saopštenja koje je američka eparhija grčke patrijaršije tim povodom objavila, proizilazi da su Elpidofor i Spajić razgovarali o odnosima grčke crkve i Crkve Srbije iako je ministar Spajić u Ameriku otputovao kao visoki zvaničnik Vlade.\n– Razgovarali su o pozitivnim odnosima dviju crkava, a arhiepiskop je čestitao ministru što je tako mlad napuštio uspješnu poslovnu karijeru i posvetio svoj život službi svojoj zemlji. Oni su takođe komentarisali da se raduju zajedničkom radu na nastavku dobrih i sinergijskih crkvenih odnosa – navodi se u zvaničnom saopštenju objavljenom na sajtu grčke crkve.\nZanimljivo da je Spajićev kabinet, ali i sam Spajić, koji su revnosno izvještavali posjetu ministra na svakom koraku SAD-u, ovaj sastanak prećutali.\nSpajić je u posjetu SAD, gdje je predstavio Maršalov plan, otišao bez Krivokapića što je u javnosti protumačeno kao otvorena pretenzija na funkciju budućeg predsjednika demohrišćanske stranke, ali i potencijalno mjerkanje premijerske funkcije.\nPobjeda je u istraživanju koje je objavljeno 12. decembra prošle godine objavila da je Milojko Spajić postao član ekspertskog tima premijera Zdravka Krivokapića, ne samo zbog stručnih referenci, već i zbog angažovanog rada na promociji interesa Srpske pravoslavne crkve i prikupljanja međunarodne podrške u borbi za zaštitu navodno ugroženog srpskog naroda u Crnoj Gori tokom litija protiv Zakona o slobodi vjeroispovijesti.\nNovi ministar se potrudio da njegov angažman bude zapisan i u Vikipediji, na engleskom i srpskom jeziku, gdje piše da je Spajić ,,za vreme verske krize učestvovao u lobiranju u SAD za podršku Srpskoj pravoslavnoj crkvi i srpskom narodu“.\nDa je bio vrlo angažovan, pokazuju i elektronska dokumenta Srpsko-američke konferencije liderstva (SALC), organizacije koju su formirali američki Srbi sa ciljem podrške srpskim nacionalnim interesima, ne samo u SAD, već prvenstveno na Balkanu.\nJedan od prioritetnih ciljeva SALC-a, u doba intenzivnih litijaških protesta koje je organizovala i predvodila Srpska pravoslavna crkva na čelu sa mitropolitom Amfilohijem Radovićem, bio je da se ,,Crna Gora Mila Đukanovića“ predstavi kao država koja ljudima silom brani da praktikuju svoju pravoslavnu, svetosavsku, vjeru. Programirano je stvarana slika da se usvajanjem Zakona o slobodi vjeroispovijesti ,,ugrožavaju Srbi u Crnoj Gori i njihovo pravo na slobodu“.\nIstovremeno se gradila priča da je vlast u Crnoj Gori, odnosno DPS Mila Đukanovića, nastavljač Komunističke partije Jugoslavije koja je ,,nakon Drugog svjetskog rata bjesomučno progonila crkvu i vjernike“.\nU takvu se akciju uključio i današnji ministar finansija Spajić.\nNa specijalnom brifingu SALC-a 16. maja 2020, koji je bio posvećen situaciji u Crnoj Gori, bila su dva učesnika iz Crne Gore – predsjednik Pokreta za promjene Nebojša Medojević i, tada široj javnosti nepoznati, Milojko Spajić, za kojeg je voditelj onlajn panela Neno Đorđević kazao da istupa u ime grupe ,,Crnogorci za slobodu vjeroispovijesti“ (Montenegrin for Religious Freedom).\nTreći učesnik ovog zanimljivog panela bio je samo rodom iz Nikšića, ali je bio predstavnik srpske vlasti – Vladimir Božović, tadašnji ambasador Srbije u Crnoj Gori.\nRođeni Pljevljak, Spajić je takođe podupro ocjene da crnogorska vlast progoni pravoslavne hrišćane, zbog čega je bio prinuđen da se vrati u domovinu i pomogne borbu srpskog naroda i SPC.\n– Nakon izglasavanja Zakona bio sam prinuđen da dođem u Crnu Goru. Ne zbog toga da bih podržavao jednu stranu protiv druge, već da pokušam da pomognem kao neko ko stvari vidi izvan Crne Gore i da doprem do svakog u miru – kazao je mladi aktivista.\nPrevious post:Crnogorci nisu Srbi a još manje Đilasova kopilad\nNext post:GPCG promijenio ime u “Građanska Crna Gora”


BIZIT 2019: Original poslovna rešenja za štampu | PC Press\nBIZIT 2019: Original poslovna rešenja za štampu\nMeđu partnerima i značajnim učesnicima ovogodišnjeg BIZIT-a će se naći kompanija Original d.o.o.. Reč je o firmi poznatoj po jedinstvenim rešenjima usko specijalizovanim za pružanje usluga u oblasti administracije dokumenata, kreiranim za potrebe profesionalaca, ali i raznovrsnim i fleksibilnim varijantama nabavke uređaja za štampu. Razgovarali smo sa gospodinom Markom Gerdijanom, vlasnikom kompanije Original o nastupu na predstojećem BIZIT skupu, koji 6. i 7. novembra PC Press organizuje u Klubu poslanika u Beogradu.\nPC Press: BIZIT je posvećen poslovnim tehnolgijama, a Original upravo tu prednjači u odnosu na konkurente. Šta čini vašu ponudu tako pogodnom za poslovne korisnike?\nO: Za početak, sama činjenica da smo prisutni na tržištu štampe od 1992. je nešto što govori samo za sebe. Imali smo dovoljno vremena da se upoznamo sa potrebama kompanija u Srbiji i regionu, i to smo i iskoristili i napravili iPlus uslugu. Ona je jedinstvena po tome što, pored uređaja, dobijate i kompletnu podršku. Nemate nikakve potrebe da trošite vreme na praćenje tonera, servisa, prelistavanja uputstva radi podešavanja naprednih opcija i ostalog, jer ćemo se mi pobrinuti za sve.\nPC Press: Recite nam nešto više o BIZIT nastupu?\nO: Ove godine ćemo se fokusirati na to da kompanijama skrenemo pažnju na neke troškove kojih verovatno nisu ni svesni. Pored toga, trend za povećanom bezbednosti informacija unutar kompanija raste, pa ćemo se dotaći i ove teme i predstaviti neke malo poznate činjenice na koje se treba obratiti pažnja. Naravno, u oba slučaja informacije su vezane za samu štampu unutar jedne firme.\nPC Press: Pored predavanja, korisnici će imati priliku i da se na licu mesta uvere u mogućnosti i performanse jednog poslovnog štampača. O čemu se zapravo radi i šta će posetioci moći da saznaju na licu mesta?\nO: Pored same prezentacije, odlučili smo da svima koji budu bili prisutni na realnom primeru pokažemo kako, između ostalog, mogu povećati sigurnost štampanih dokumenata u svojoj firmi. Svi zainteresovani će moći da vide najnoviji multifunkcijski uređaj kompanije Konica Minolta – bizhub C250i, i raspitaju se o dodatnoj sigurnosti, smanjenju troškova i povećanju efikasnosti celog tima. Zamislili smo da ovo bude neka vrsta nastavka našeg predavanja gde će posetioci u malo privatnijoj atmosferi moći da saznaju neke dodatne informacije.\nPC Press: Možete li nam već unapred otkriti neke detalje iz predavanja koje ćete održati na BIZIT-u?\nO: Bez da otkrivam previše, mogu Vam reći po jednu udarnu informaciju iz obe oblasti koje će biti naš fokus: preko 90% kompanija ne zna tačno koliko ih štampa zaista košta jer je preko 80% tih troškova na neki način „skriveno“, a preko 92% odliva informacija iz firme se dešava baš posredstvom štampe. Verujemo da će ovo biti zanimljiva prezentacija, gde će posetioci čuti dosta novih stvari.\nPC Press: Kako vi lično doživljavate BIZIT i koja su vaša očekivanja od predstojećeg skupa?\nO: Već par godina za redom smo učesnici BizIT-a i uvek smo se vraćali sa ovog skupa puni pozitivnih utisaka, ali mislim da će ova godina biti nešto posebno. Totalno smo promenili naš način razmišljanja i sada smo potpuno orijentisani na edukaciju korisnika, povećavanje njihove efikasnosti i otklanjanje problema. U kombinaciji toga, prezentacije našeg glavnog kancelarijskog uređaja uživo i do sada neviđenih činjenica, zaista mislimo da možemo da podignemo svest o sektoru štampanja na jedan potpuno viši nivo. Uobičajeno velika posećenost ovog događaja će nam sigurno dodatno pomoći u ostvarenju našeg cilja.\nTagovi: BizIT, Original, poslovna resenja, print, štampa\n← Znate li koliko ima registrovanih naziva domena na svetu?\nGoogle planira da kupi Fitbit →


Zakon zatvara porodilište - www.mrkonjic-grad.com\nPredstavnici Opštinske organizacije Crvenog krsta u Mrkonjić Gradu posjetili su ovih dana porođajno odjeljenje Doma zdravlja "dr Jovan Rašković" da bi porodiljama uručili bebi-pakete.\nPrema nacrtu novog zakona o zdravstvenoj zaštiti, porođajno odjeljenje u Mrkonjić Gradu treba da se zatvori, što je zabrinulo stanovništvo u ovom dijelu RS.\nNaime, prema nacrtu pomenutog zakona, porođajno odjeljenje neće vi više postojati pri domovima zdravlja.\n"Nacrtom zakona, da bi mogla da rade, porođajna odjeljenja treba da imaju CTG i ultrazvučni aparat, te tri ginekologa. Naravno, te uslove trenutno ne može da ispuni nijedan dom zdravlja, odnosno porodilište. Problem je što Fond zdravstva više neće finasirati porodilište, koje samo ekonomski ne može opstati", kaže šef Službe za zaštitu žena u mrkonjićkom Domu Zdravlja prim.dr Borislav Radulović.\nPo njegovom mišljenju, ukoliko dođe do zatvaranja porođajnog odjeljenja u ovom Domu zrdavlja, biće to velika šteta i nepravda prema stanovništvu ovog dijela RS. Neke opštine, kao što su Kupres, Drinić i Istočni Drvar, udaljene su od Banja Luke oko 150 kilometara, što je sa stanovišta preventivne zdravstvene zaštite nedopustivo.\nO sudbini daljeg rada porođajnog odjeljenja u Mrkonjić Gradu očekuju više razumijevanja od novog ministra zdravlja Ranka Škrbića i Vlade RS, koji treba temeljito da sagledaju sve posljedice koje donosi zatvaranje ovoga odjeljenja. Jer porodilište u Mrkonjiću sa uspjehom radi i postoji punih 55 godina.\n"Porodilište je radilo u okviru Medicinskog centra u Jajcu, Kliničkog centra u Banja Luci, jedno vrijeme kao samostalna ustanova, a posljednjih godina u okviru Doma zdravlja "dr Jovan Rašković". Naše odjeljenje posjeduje odgovarajuće prostorije, kadrovske i sve druge uslove prema važećem zakonu. Zdravstvenu zaštitu porodiljama i pacijentkinjama pružaju dva doktora specijalista ginekologije i pet medicinskih sestara - babica", kaže dr Radulović.\nProšle godine na mrkonjićkom porođajnom odjeljenju rođeno je 197 beba, a u ovoj godini do polovine maja 70, što je za devet beba više nego u istom periodu prošle godine.\nUsluge porodilišta koriste pacijentkinje sa područja sedam opština jugozapadnog dijela RS, gdje živi više od 60 hiljada stanovnika.\nUslovima boravka i stručnošću ljekara i medicinskog osoblja na porođajnom odjeljenju zadovoljne su i porodilje.\nSlobodan Dakić, "Glas Srpske" 24.5.2006


Sever Kosova traži referendum\nU zaključcima koji su jednoglasno usvojeni na sednici u Zvečanu navodi se da su odbornici odlučili da počnu prikupljanje potpisa za organizovanje referenduma kako bi se građani Srbije izjasnili da li su za, kako se navodi, „očuvanje Kosova i Metohije u sastavu Srbije ili za prihvatanje nametnutih uslova radi dobijanja datuma o početku pregovora za pristupanje EU“.\n“Što se Srba sa severa tiče oni neće biti uzročnici nikakvih tenzija, ovde će biti mirno. Što se tiče albanske strane to je na njima da razmišljaju, a mi im ne preporučujemo da prave takve gluposti”, rekao je predsednik opštine Zubin potok, Ristić.\nRadenko Nedeljković, načelnik kosovsko-mitrovičkog okruga, rekao je da niko nema pravo da gradjanima nameće nekakva rešenja. “Treba staviti tačku na ovaj ultimatum u narednom periodu pod okriljem neke druge organizacije treba nastaviti stvarne, ali prave pregovore u kojima bi se došlo do jednog realnog rešenja koje bi bilo prihvatljivo za obe strane i održivo. Ovako građani severa Kosova šalju jasnu poruku, mogu da postignu šta god hoće mi ne želimo da učestvujemo u implementaciji i to sigurno ne može da se realizuje na terenu”, rekao je Nedeljković.


Otkazana posjeta Đokovića Andrićgradu zbog prehlade | Palelive.com\nPočetna Regija Višegrad Otkazana posjeta Đokovića Andrićgradu zbog prehlade\nOtkazana posjeta Đokovića Andrićgradu zbog prehlade\nVIŠEGRAD – Posjeta Novaka Đokovića Andrićgradu, koja je bila najavljena za sutra, otkazana je zbog jake prehlade slavnog srpskog tenisera, izjavio je Srni idejni tvorac grada od kamena Emir Kusturica. “Novak Đoković, nažalost, neće sutra posjetiti Andrićgrad zbog jake prehlade. On se izvinjava svima koji su ga očekivali i poručuje da će Andrićgrad posjetiti čim se oporavi i bude imao prvi slobodan termin”, rekao je Kusturica.\nĐoković je trebalo sutra da posjeti grad od kamena i da se na Trgu Nikole Tesle i Andrićevog spomenika obrati građanima Višegrada i susjednih gradova. Planirana je i kratka konferencija za novinare Đokovića i njegovog domaćina Kusturice.\nProgramom posjete bilo je predviđeno i da Đoković pogleda Kusturičin film “Pravoslavlje” koji je sniman prošle godine u Hercegovini i gdje Emir glumi monaha koji se svaki dan penje na brdo sa torbom kamenja.\nPoslije projekcije filma, u holu bioskopa, Kusturica je trebalo da Đokoviću uruči ključeve Andrićgrada i zlatnik, čime bi najbolji sportista postao i počasni građanin grada od kamena.\nPrethodni članakBroj nezaposlenih povećan za 233 lica\nNaredni članakEksproprisaće se kuća Ive Andrića


Sukob i guranje na Javnoj raspravi o gondoli: Posle vas će ostati samo ruševine i pepeo\nBeogradski glas (Beta) – Ministarstvo zaštite životne sredine Srbije prezentovalo je danas Studiju o proceni uticaja na životnu sredinu izgradnje beogradske gondole od Kalemegdana do Ušća na životnu sredinu, a početak skupa obeležio je verbalni sukob među učesnicima.\nU zgradu gradske uprave došli su predstavnici Inicijative „Ne da(vi)mo Beograd“ i funkcioneri nekoliko opozicionih stranaka, a do verbalnog sukoba je došlo jer nije bilo mesta u sali za sve zainteresovane.\nPredstavnici Inicijative „Ne da(vi)mo Beograd“ raširili su tranparent na kojem je pisalo „Posle vas će ostati samo ruševine i pepeo“ i ocenili da su mali broj mesta i neadekvatni uslovi za rad deo plana po kojem bi pristalice vlasti sve zauzele da ostali ne bi mogli da učestvuju.\nU salu su inače uoči početka rasprave ušli i zaposleni u Upravi grada Beograda, a građani koji se protive izgradnji gondole su im zamerili da su zauzeli mesta iako nisu suštinski zainteresovani.\nNa javnu raspravu došli su predstavnici Ne davimo Beograd, poslanik Demokratske stranke Balša Božović, Rade Veljanovski iz Gradjanskog demokratskog foruma, arhitekta Dragoljub Bakić i brojni građani.\nU studiji, koju su predstavili službenici resornog ministarstva, između ostalog se navodi da izgradnja gondole neće imati negativnog uticaja na zagađanje vazduha, kao i da se ne očekuje povećani nivo buke.\nNavodi se i da su uticaji koji mogu nastati prilikom izgradnje gondole „privremenog karaktera i ograničenog trajanja“.\nGeneralna sekretarka „Evropa nostra“ za Srbiju Višnja Kisić kazala je da su najveće primedbe vezane za studiju te da njeni autori nemaju kompetencije, da studija nema metodološke osnove, nema adekvatnu literaturu i ne konstatuje šta se nalazi na predmetnoj lokaciji.\nOna je upitala autore studije kako je moguće da nisu angažovali nikoga ko se bavi zaštitom kulturnog nasledja, na šta su oni rekli da „nemaju odgovor“.\n„Procena (studija) bi trebalo da se bavi negativnim uticajem, a ne da nas navodi da će da bude pogubno za gradjane ako se projekat ne realizuje“, navela je Pavlović.\n„Sve na Beogradskoj tvrdjavi je pod zaštitom i od izuzetnog značaja. Neko je pre 30 godina shvatio da je to prostor od izuzetnog značaja i da na tom prostoru postoje slojevi arheološkog nalazišta, antički Singidunum“, rekla je Djordjević.\nOznakegondola Naslovna-centar Naslovna-traka


Vesti online / Srpski informativni portal / Brajović: Srbija kriva za kokain, a ne Crna Gora\nBrajović: Srbija kriva za kokain, a ne Crna Gora\nMinistar unutrašnjih poslova Crne Gore Ivan Brajović\nNeprihvatljivo je to što se poreklom počinioca ili osumnjičenih da su izvršili određena krivična dela želi sugerisati kriminalni karakter cele zajednice, rekao je Brajović u pisanoj izjavi dostavljenoj medijima. U konkretnom slučaju, prvi osumnjičeni je državljanin Srbije, a ne Crne Gore i veći deo svojih aktivnosti proteklih godina je obavljao upravo u Srbiji gde se nalazi i najveći deo njegove imovine, naveo je Brajović.\nOsuđen napad na Nebojšu Medojevića\nBrajović je osudio napad na narodnog poslanika i lidera Pokreta za promene (PZP) Nebojšu Medojevića zahtevajući, kako je rekao, sankcionisanje počinioca. On očekuje i da nadležne službe procene potencijalnu ugroženost Medojevića, kako bi bile preduzete mere neophodne zaštite.\nOsumnjičeni za organizovanje šverca više od dve tone kokaina je Pljevljak Darko Šarić koga potražuje srpski Interpol. Crnogorske vlasti tvrde da on nije u Crnoj Gori, dok srpske vlasti veruju da se on krije upravo u toj državi gde je boravio desetak dana pre raspisivanja poternice.\n“Uprkos tim činjenicama napadi na postupanja crnogorskih organa ne prestaju, ali s druge strane, sve to ne može biti opravdanje za eventualne propuste na unutrašnjem planu“, naveo je crnogorski ministar istakavši da borba organizovanog kriminala mora biti uspešna.\n“Crna Gora i njena Vlada su na svom evroatlanskom putu potpuno opredeljeni za borbu protiv svih vidova kriminala“, kazao je on i dodao da Podgorica neće tolerisati nepostupanje ili postupke suprotno tim opredeljenjima, kao i da neće dozvoliti da neko ospori tu njenu rešenost.


Zaposleni u novosadskoj Energotehnici protiv privatizacije :: emg.rs:: Sve najnovije ekonomske vesti i vesti dana - Srbija, region, svet\n14. jul 2010. | 14:41\nČlan Skupštine ovlašćenih predstavnika Vlade Srbije u Energotehnici Željko Stević rekao je na konferenciji za novinare da bi se aukcijskom prodajom preduzeća moglo ugroziti funkcionisanje elektroenegetskog sistema u Vojvodini i snabdevanje strujom oko milion korisnika.\nStević je rekao da niko u preduzeću nije protiv kvalifikovane i transparentne privatizacije, ali je aukcijska prodaja, s obzirom na značaj delatnosti za pogonsku spremnost elektroenergentskog sistema i sigurnost snabdevanja oko 900.000 korisnika, "neozbiljna, neodgovorna i neprihvatljiva".\nOn je zamerio Agenciji za privatizaciju i što je, najpre 6. jula zakazala aukciju za 17. septembar, a samo dan kasnije odlučila da se preduzeće proda 16. jula, o čemu niko u Energotehnici nije ni obavešten.\n"U tom kratkom roku nijedan ozbiljan privrednik ne može se ni pripremiti za privatizaciju. Zato apelujem na potencijalne kupce da ne ulaze u ovaj posao, jer je odluka Agencije za privatizaciju situaciju u našoj firmi potpuno zakomplikovala", rekao je Stević.\nČlan Izvršnog odbora sindikata u Energotehnici Dragan Timotić ocenio je da je početna cena preduzeća od 1,5 milion evra izuzetno niska, ako se uzme u obzir da je samo ove godine preduzeće ugovorilo poslove vredne 15 miliona evra i da je u toku realizacija investicije vredne 1,5 milion evra.\n"Ove godine beležimo pozitivno poslovanje od 270 miliona dinara, bez kašnjenja plata i obaveza prema državi i kooperantima", rekao je Timotić.\nKonsultant Branko Pavlović rekao je da postupak privatizacije Energotehnike "samo formalno vodi država, jer su se o načinu kupovine ovog preduzeća unapred dogovorili predsednik Pokrajinskog odbora Demokratske stranke Dušan Elezović i Viktorija grupa".\nS obzirom da je od strateškog značaja za elektorenergetski sistem, Pavlović se zapitao kako je moguće da Energotehnika bude prodata na običnoj aukciji, jer su tenderi i kvalifikovane aukcije jedino rešenje, pošto se na taj način eliminišu preduzeća koja se ne bave tom delatnošću.


Miloš Nikolić nosilac pokrajinske liste ispred koalicije Građani i građanke Srbije | (Vesti - 21. 03. 2016) Subotica.com\nMiloš Nikolić nosilac pokrajinske liste ispred koalicije Građani i građanke Srbije\nKoalicija Građani i građanke Srbije samostalno će na izbore na svim nivoima, a prvi na listi na izborima za Skupštinu Vojvodine biće predsednik Pokrajinskog odbora Koalicije Miloš Nikolić, bivši čan Gradskog veća zadužen za kulturu i renomirani profesor violine.\nNikolić ističe kako je obrazovanje ključ svakog napretka, a da kultura, kao jedan od stubova svakog društva mora imati nesumnjivu podršku.\n- U kulturi moramo podržati projekte koji pre svega garantuju kvalitet. Naravno, uvek ćemo podržati sadržaje koji su deo negovanja tradicije i očuvanja jezika i pisma svih nacionalnih zajednica, u to nema sumnje, jer je reč o osnovnim ljudskim pravima, ali svakako moramo stvoriti preduslove i da naša pozorišta, bioskopi i koncertne dvorane neguju sadržaje nesumnjivog kvaliteta, bez obzira da li je reč o modernoj, avangardnoj ili tradicionalnoj i amaterskoj umetnosti – kaže Miloš Nikolić.\nOn je i višestruko nagrađivani pedagog, učenici Miloša Nikolića su dobitnici brojnih priznanja na državnim i međunarodnim takmičenjima, a većina ih posle srednje škole upisuje najbolje muzičke akademije.\nNikolić ističe i da obrazovanje mora biti dostupno svima, te prilagođeno evropskom tržištu rada, odnosno da je dobro obrazovan građanin i građanin sa dobrim radnim mestom.\n- Naša Koalicija poseban deo programa posvetila je obrazovanju, odnosno zapošljavanju, kao kategorijama koje su neraskidivo povezane. Koalicija Građani i građanke Srbije insistira na modernizaciji obrazovanja, koje bi kao rezultat imalo kadrove za evropsko tržište rada. Tako bi Srbija svojim građanima i građankama omogućila da dođu do bolje plaćenih radnih mesta i u državama Evropske unije, ali i u Srbiji, a naše bi tržitše ujedno postalo privlačnije za investitore. Škole i fakulteti moraju pružiti sticanje znanja i veština, a ne opterećivati učenike i studente gradivom koje ne može kasnije biti primenjeno - obrazlaže Nikolić.\npokrajinski izbori miloš nikolić izbori 2016 građani i građanke srbije


U FOKUSU | Web-Tribune.com - Part 8\nHome / U FOKUSU (page 8)\nTAČI OTKRIO ONO ŠTO SE PREĆUTKUJE: Ove godine ćemo sa Srbijom postići istorijski sporazum..!\nKosovo očekuje da će ove godine rešiti veoma bitna pitanja sa Srbijom postizanjem „istorijskog” sporazuma, kazao je za agenciju Rojters kosovski predsednik Hašim Tači. „Sporazum između Kosova i Srbije koji će se, verujem, dogoditi 2018. biće istorijski, sveobuhvatan dogovor koji će rezultirati članstvom Kosova u UN”, tvrdi Tači. On je …\nLondonski „Gardijan“ piše da zabrinutost izaziva nabavka više hiljada novih pušaka za policiju Republike Srpske, predvođene separatistima i zbog uticaja Rusije. Kako navodi list, isporuka 2.500 automatskih pušaka iz Srbije trebalo bi da stigne u srpski entitet BiH u martu i to nekoliko nedelja pre planiranog otvaranja novog centra za obuku gde se očekuje da će …\nRano ujutru 6. januara, ruski radari stacionirani oko Latakije u Siriji, otkrili su da se približava trinaest “kamikaza” dronova. Deset eksplozivnih bespilotnih vozila je išlo ka vazduhoplovnoj bazi Hmejmim, dok su ostala tri išla ka ruskoj pomorskoj bazi u Tartusu. Samo nedelju dana ranije, Hmejmim je pretrpeo minobacački napad u …\nZbog mogućeg uvođenja sankcija bogati Rusi vraćaju novac kući. Od početka ove godine ruski biznismeni su počeli masovno da vraćaju novac iz inostranstva, saopštila je šefica resora „Privatno bankarstvo Zberbanke“ Jevgenija Tjurikova. Po njenim rečima, u januaru je zabeležen trostruki rast sektora „Privatnog bankarstva Zberbanke“ — pritok sredstava je iznosio …


SNS Bajina Bašta: Sa Vučićem je postignut napredak u svim društvenim oblastima | DRINA.INFO - Informativni portal zapadne Srbije i Podrinja\n17/08/2018 SNS Bajina Bašta: Sa Vučićem je postignut napredak u svim društvenim oblastima2018-08-17T10:20:12+00:00 Slajder, Bajina Bašta, Vesti 1 Comment\nOpštinski odbor SNS Bajina Bašta u saopštenju dostavljenom medijima kaže da u potpunosti podržava politiku koju vodi predsednik Aleksandar Vučić.\n“Aleksandar Vučić je generator razvoja Srbije, od bankrota i meke korupcije napravljena je monetarno stabilna ekonomija, poželjna za investitore, otvaraju se radna mesta, postignut je privredni rast, stvoreni su uslovi da se povećaju plate i penzije i postignut je napredak u svim društvenim oblastima, od nauke do sporta.\nLažnim patriotima, koji bi da opljačkaju državnu kasu i za vreme čije vladavine je nepovratno narušen integritet Srbije, je sada krivo što se prvi put posle mnogo godina problem Kosova rešava sistemski i celovito u interesu Srba na Kosovu. Pošto nemaju nikakvo rešenje po bilo kojem pitanju pozivaju na mržnju, nasilje i nered. Tim povodom najoštrije osuđujemo drsko i bezočno istupanje Boška Obradovića koji poziva na državi udar i njegovu družinu iz lopovsko tajkunske koalicije i zahtevamo od nadležnog tužilaštva da što hitrije reaguje kako bi se zaštitio ustavni poredak Republike Srbije”, navodi se u saopštenju.\nOO SNS Bajina Bašta\nOva vest je pročitana 1101 puta.\nBajina Basta, OO SNS Bajina Basta, saopstenje, SNS, Bajina Bašta, saopštenje, SNS, Srpska napredna stranka\nZ.Raković - avgust 19th, 2018 at 10:22 pm none Comment author #788 on SNS Bajina Bašta: Sa Vučićem je postignut napredak u svim društvenim oblastima by DRINA.INFO - Informativni portal zapadne Srbije i Podrinja\nŠto bi ova naša mlađa generacija rekla: „Na čemu li ste?!“\n« Odlično Slogino izdanje: SLOBODA – SLOGA 0:0\nJavni poziv za prijavljivanje kandidata za anketare »


„Sremicama“ izmakao plasman u najkvalitetniju ligu | M novine Sremski informativni portal\nM novine Sremski informativni portal > Sport > „Sremicama“ izmakao plasman u najkvalitetniju ligu\nProteklog vikenda odigrano je poslednje kolo ženske rukometne Super B lige koja je završena trijumfom ekipe Ženskog rukometnog kluba „Pančevo“, koji će zajedno sa ekipom „Kikinde“ postati članovi najbolje ženske rukometne lige Srbije.\nRezultat poslednjeg kola utakmice u Kikindi u kojoj su se sastala upravo ova dva rivala razvejao je nade rukometašica ŽRK „Srem“ iz Sremske Mitrovice koje bi u slučaju trijumfa domaće ekipa „Kikinde“, zbog boljeg međusobnog skora, pretekle ekipu „Pančeva“ i osigurale drugu poziciju koja vodi u žensku rukometnu elitu. Banatski derbi završen je rezultatom 26:27 pri čemu je gošćama iz Pančeva u igri bio i nerešen rezultat. Posle izjednačenog prvog poluvremena, do tada prvoplasirana ekipa iz Kikinde imala je blagu prednost da bi u poslednjih desetak minuta gošće iz Pančeva okrenule rezultat i u pretposlednjem minutu došle do pobedničkog gola. Na taj način ekipa „Kikinde“, iako je prešla u viši takmičarski rang, prepustila je vrh tabele i na svom terenu ostala bez ovogodišnjeg ligaškog trofeja.\nMitrovačkim rukometašicama koje su odigrale fantastičnu sezonu i prvenstvo završile kao trećeplasirani tim sa 14 pobeda,5 poraza i jednim nerešenim rezultatom ostaje da se okrenu predstojećim pripremama, kako bi se i naredne sezone našle u ulozi favorita za sam vrh tabele. Trener ŽRK „Srem“ Dušan Drča žali za konačnim plasmanom koji je Sremicama izmakao iz ruku, ali ponavlja da je generalno zadovoljan prikazanom igrom i rezultatima.\n– Zadovoljni smo činjenicom da su ovo istorijski vredan rezultat i sezona za mitrovački ženski rukomet. Započećemo razgovore sa igračicama u nadi da ćemo ostati u ovom sastavu koji je pokazao nesporan kvalitet. Većina igračica trebalo bi da ostane u našim redovima. Postoji najava i mogućnost da Nataša Ćetković karijeru nastavi u novosadskoj Vojvodini, ali to su stvari koje ćemo tek rešavati. Pokušaćemo da se dodatno pojačamo i budemo ekipa koja će igrati bitnu ulogu naredne sezone, mada će biti izuzetno teško jer iz Super A lige ove sezone ispadaju „Crvena zvezda“ i „Beograd“ pa će konkurencija biti zaista jaka. Takođe, pojedini klubovi najavljuju ozbiljna pojačanja i već rade na tome, tako da će sledeće prvenstvo očigledno biti kvalitetno i zanimljivo, rekao je Dušan Drča ističući zadovoljstvo saradnjom sa lokalnom samoupravom i činjenicom da je ženski rukometni sport protekle sezone pridobio novu publiku i verne navijače.


Protest platforme Solidarnost: Da se od rada živi, a ne samo preživljava\nPolitika Autor:Marko Radonjić01. sep. 202121:03\nMiloš Baković Jadžić Foto: Vesna Lalić/Nova.rs\nPolitička platforma Solidarnost održala je danas ispred zgrade Vlade Srbije protestnu akciju za povećanje minimalne zarade kojoj je prisustvovalo nekoliko desetina građana i građanki.\nKako se navodi u saopštenju političke platforme Solidarnost, protest je održan uoči sednice Socijalno-ekonomskog saveta na kom će biti donesena odluka o visini minimalne cene rada za 2022. godinu.\n„Iz Vlade Srbije je prethodno izašao predlog da se minimalna zarada povećana sa 32.000 dinara na 35.012, dok sindikati zahtevaju da se ona podigne barem do visine minimalne potrošačke korpe, odnosno 39.000 dinara, i da se isplaniraju uvećanja za naredne godine“, navodi se u saopštenju.\nOrganizacije, čiji su se predstavnici danas okupili, podržavaju zahteve sindikata.\nU pismu koje su ovom prilikom uputili predsednici Vlade i ministrima naglašava se da je aktuelna minimalna zarada daleko ispod granice siromaštva za tročlanu porodicu, ta da je povećanje minimalne zarade koje bi radnicima omogućilo da žive od svog rada nužan preduslov ekonomskog razvoja i socijalne održivosti našeg društva.\nMiloš Baković Jadzić Foto: Vesna Lalić/Nova.rs\nLakić je izjavila da je aktuelna vlast još jednom jasno pokazala na čijoj je strani, iako pokušava da spere krivicu sa sebe. Povećanje koje Vlada predlaže predstavlja pukih 600 dinara na dnevnom nivou za troškove ishrane tročlane porodice.\nOna se zapitala da li je to sve što Vlada kojoj su „puna usta brige o porodici“ može da ponudi radnicima.\n„Odbijanje poslodavaca da se odreknu dela svog profita u korist radnika i radnica, i svođenje države na puki instrument za njegovo zgrtanje, je nažalost faktičko stanje stvari u društvu u kome je rad postao sinonim za izrabljivanje, nesigunost i neizvesnost, i u kome se ekonomski razvoj meri isključivo uspehom u privlačenju stranih investicija “, poručila je Lakić\nRadomir Lazović i Nebojša Zelenović Foto: Vesna Lalić/Nova.rs\nminimalna zaradaPolitička platforma Solidarnostprotest


Pobunjenici se povlače u Adždabiji\nLibijski pobunjenik na kamionetu sa raketnim bacačem na kontrolnom punktu između Adžabie i Brege\nPro-vladine snage u Libiji bombardovale su pobunjenike u blizini grada Adždabije, koji je pod kontrolom onih koji se bore protiv Moamera Gadafija.\nOčevici navode da je, dok se borba rasplamsavala, došlo do ogromne eksplozije u predgrađu Adždabije, koju je pratio ogroman oblak dima, ali nije odmah razjašnjeno da li je eksplozija bila rezultat vazdušnog napada NATO-a ili obračuna na zemlji.\nUsled žestokih borbi, pobunjenici su danas morali da se povuku, usporavajući tako svoje napredovanje ka zapadu, i gradu Bregi na obali Sredozemnog mora, koji ima veliku ulogu u naftnoj industriji zemlje. Od početka pobune protiv libijskog lidera Gadafija, Brega je nekoliko puta naizmenično bila pod kontrolom pobunjenika i režimskih snaga.\nU međuvremenu, Crveni krst je saopštio da je brod sa medicinskim zalihama pristao u Misrati, koja je već nedeljama pod opsadom Gadafijevih snaga. To je jedini grad u zapadnom delu zemlje, u kome su pobunjenici uspeli da sve vreme održe kontrolu.


19/04/2017 Autor: nasasvadba\nAh, ti porodični odnosi! Koliko nam mogu u teškim situacijama pomoći, toliko nam i u brojnim drugim, svakodnevnim, mogu odmoći. A to odmaganje najčešće se odnosi na – zabadanje nosa tamo gde mu nije mesto.\nNaše okruženje još uvek je dobrim delom vođeno tradicionalnim vrednostima, a kad se tome doda i aktuelna ekonomska situacija, onda nije iznenađujuće što brojni mladi ljudi, kada su sami ili čak u paru, žive sa svojim primarnim porodicama. Osamostaljivanje se dešava kasnije nego kod naših vršnjaka na Zapadu, a skloni smo da njih doživljavamo kao hladne tirane koji svoju nejaku decu izbacuju iz kuće u strašni, stvarni svet, dok je kod nas neko ko sa 40 godina živi sa roditeljima prosto naklonjen porodičnim vrednostima. Iako je ovo generalizacija, zapanjujuće je veliki broj slučajeva na koje se odnosi.\nKada se udajete, istina je da to nije samo spajanje dvoje ljudi u instituciju braka, već je i svojevrsno spajanje dveju porodica – tvoje i njegove. Da li to, međutim, znači da se udajom za njega udaješ i za celu njegovu, širu ili užu, porodicu?\nOdgovor na to pitanje prevashodno zavisi od tebe, to jest od vas dvoje i načina na koji se postavite spram svojih primarnih porodica. Ljudi, ma koliko nam bili bliski, mogu da pokušavaju da imaju uticaj na naš sopstveni život, ali da li će im to zaista i poći za rukom prevashodno zavisi od načina na koji se mi spram toga postavimo.\nOvo dragoceno pitanje granica u primarnoj i sekundarnoj porodici (pri čemu je primarna ona iz koje potičemo, a sekundarna ona koju sami formiramo) pod snažnim je uticajem toga da li živite sa njegovom ili tvojom porodicom ili ne. Ako ne živite, biće vam lakše da definišete šta je to što je za vas – oboje – prihvatljivo, a šta ne. Da li je dolazak svekrve na ručak bez prethodne najave nedopustiva stvar ili prijatna okolnost, zavisiće ne samo od samog odnosa sa svekrvom, već i od vaše percepcije granica. U svakom slučaju, vi učestvujete u postavljanju tih granica, ćutanjem podjednako kao i govorenjem kada vam nešto ne odgovara. Mnogi biraju da ne ulaze i potencijalni konflikt pa zato prećutkuju važne stvari, ali je i to nečinjenje zapravo postavljanje, odnosno nepostavljanje granica.\nKada živite sa svekrom i svekrvom ili – pošto smo tradicionalna sredina, ovo je ipak malo ređe, ali se dešava – tvojom porodicom, mnogo je teže postaviti te iste granice, zato što svi živite pod jednim krovom. Nevolje mogu nastati kada se taj krov doživljava isključivo kao nečiji, pa odatle kreću sve one prećutne ili izgovorene “Dok si pod mojim krovom…”. Najžešći okršaji na relaciji svekrva–snaja dešavaju se obično onda kada one dele životni prostor. I ta se situacija može razrešiti na nekoliko načina bez da iko zbog toga ispašta, a kako ćete je razrešiti (preseliti se, postaviti granice, praviti kompromise ili pak ćutati i trpeti) – na vama je. I to “vama” odnosi se na tebe i tvog supruga, jer je važno da dobro iskomunicirate sve ono što je važno za vaše funkcionisanje, a u to se i uticaj vaših primarnih porodica i te kako računa.\nPROČITAJTE I OVO: Kako zbog porodice NEĆETE imati savršeno venčanje\nOdgovor na pitanje da li udaja za jednog muškarca podrazumeva udaju i za njegovu porodicu, dakle, glasi: ne, ne mora da znači, sve zavisi od toga kako vas dvoje definišete i postavite stvari, što je dobra vest, jer podrazumeva da imaš određen uticaj na to kako će tvoj bračni život izgledati, a ne samo stihijsko prepuštanje okolnostima, ma kakve one bile.


Sve spremno za upis u srednje škole, sutra počinje popunjavanje lista želja - juGmedia\nNakon što je ministarsto prosvete nauke i tehnološkog razvoja poslalo stručno uputstvo,škole se već uveliko pripremaju, za upis novih učenika, budućih srednjoškolaca.\nPodsetimo, ove godine broj učenika svršenih osmaka je manji za 285 u Jablaničkom okrugu, tako da će u nastavnom kadru prosvete doći do tehnoloških viškova.\n„Prema uputstvu, iz ministatstva prosvete, biće moguće formiranje i manjih odeljenja sa manjim brojem dece“, rekla je Marina Ilić, rukovodilac Školske uprave za Jablanički i Pčinjski okrug.\nOna je naglasila, da će se takozvane liste želja popunjavati 1.i 2. jula,potom će 5-tog biti provera njihove ispravnosti, objavljivanje rezultata biće zvanično 8. i upis 9. i 10.jula. Drugi rok za upis biće 13. jula, a za sve one koji nisu iskoristili ova dva, biće i treći rok u avgustu.\n„Ove godine, po prvi put je pregledavanje testova bilo elektronskim putem, svako dete je imalo svoj kod, a produžen je bio i rok za žalbe. Interesantno je da je ovaj put, po prvi put broj osmaka sa maksimalnim brojem osvojenih poena od 20 na završnom testu bio znatno manji“, naglašava Ilićeva.\n„Veoma je važno da učenici i njihovi roditelji obrate pažnju na to koju školu upisuju, potrebno je da dobro razmisle, jer ako sopstvenim zaokruživanjem iz nemara, upišu školu koja im ne odgovara, biće sami odgovorni“ , ističe načelnica ŠU.\nUpis će biti obavljan u vremenu od 8 do 15 sati.\nTražio od gazde platu, dobio batine\nLESKOVAC - Radnik “Bagdala invest” iz Leskovca tvrdi da je od vlasnika te građevinske firme dobio batine od kojih se onesvestio, ali poslodavac negira…\nKonkurs za finansiranje projekta u oblasti sporta i socijalne zaštite\nLESKOVAC - Gradska uprava za društvene delatnosti je raspisala Konkurs za finansiranje i sufinansiranje projekata iz u oblasti sporta i socijalne zaštite.…


EVROPSKA FUDBALSKA UNIJA: Crvena zvezda potencijalno može da odigra novi dvomeč sa litvanskom Suduvom! | Happy BSC portal\nFK Crvena zvezda potencijalno može da odigra novi dvomeč sa litvanskom Suduvom, objavila je Evropska fudbalska unija (UEFA).\nTakva mogućnost postoji prema sistemu odigravanja kvalifikacija za evropska takmičenja.\nCrveno-beli mogu da se ponovo sastanu sa Suduvom, koju su eliminisali u prvom kolu kvalifikacija za Ligu šampiona (2:1), ukoliko u narednoj rundi ispadnu od Helsinkija.\nUEFA je u nedelju, dan pred žreb, objavila grupe za treće kolo kvalifikacija za Ligu Evrope.\nOnaj daleko bitniji za Crvenu zvezdu je pre toga, od 12 časova, kada će tim koji predvodi Vladan Milojević saznati ko će mu biti rival u 3. kolu kvalifikacija za LŠ.\nIako među potencijalnim rivalima ima nekih sjajnih ekipa, deluje kao da bi prvak Srbije bio zadovoljan samo da ne izvuče polufinalistu LŠ iz prethodne sezone, Ajaks.


Da li je perspektiva za zaposlenje veća sa državnim fakultetom? - BOŠ Karijera\nDa li je perspektiva za zaposlenje veća sa državnim fakultetom?\nPoštovanje, zanimaju me mogućnosti nastavka školovanja nakon osnovnih strukovnih studija? Uglavnom je prohodnost lakša na privatnim fakultetima, ali sam u nedoumici koliko je diploma privatnog cenjena u odnosu na državne, zbog silnih afera i negativnog marketinga, a pogotovo iz sfere ekonomije, struke čiji kadrovi su suficitarni. Dakle, da li je perspektiva za zaposlenje veća sa državnim fakultetom? Hvala\nU pravu si kada kažeš da je sa strukovnim studijama prohodnost lakša na privatnom nego na državnom, u smislu da više privatnih fakulteta dozvoljava nastavak školovanja nakon strukovnih studija. Međutim, postoji i određen broj državnih fakulteta koji priznaju ispite sa visoke škole i na kojima možeš da nastaviš školovanje. Negde bi mogao odmah da upišeš IV godinu, a negde možda postoji mogućnost da polažeš diferencijalne ispite. Što se tiče ekonomije, tu sigurno znam da nakon strukovnih studija ne može da se upiše Ekonomski fakultet Univerziteta u Beogradu, ali možda može u nekom drugom gradu. U svakom slučaju, dobro bi bilo da pronađeš fakultet koji te zanima, pa da se raspitaš direktno kod njih.\nMožda se kod nas u zemlji još uvek negde naslućuju te predrasude između privatnog i državnog fakulteta, međutim, perspektiva za zaposlenje ne zavisi u tolikoj meri od toga da li si završio privatni ili državni fakultet, već od tebe samog. Ako već tokom studija počneš neformalno da se usavršavaš, obavljaš prakse ili volontiranja koja su u tvojoj struci i na taj način stičeš dodatno iskustvo i znanje, povećaćeš sebi šanse za zaposlenje. Danas je poslodavcima veoma bitno da vide da ti znaš da razmišljaš i daješ rezultate na poslu. Dakle, i da završiš privatni fakultet, a da si u međuvremenu išao na prakse, neformalne obuke, seminare koji su vezani za struku i na taj način pokazao proaktivnost kada je u pitanju traženje posla, poslodavci će to ceniti i imaćeš određenu prednost u odnosu na one koji su samo završili fakultet.


U Grčkoj pomama: ljudi troše ušteđevine na Mac računare i PlayStatione\nnovosti Šta radi panika\nčetvrtak, 09 Juli 2015 20:44\nUporedo sa pooštravanjem finansijske krize koja posljednjih mjeseci potresa Grčku, njeni stanovnici odlučili su potrošiti sav keš koji još uvijek imaju na tech opremu i na osnovne životne namirnice. Posebno je skočila prodaja Mac računara, od kojih najnoviji, iMac 5K, u Grčkoj trenutno košta skoro 4000 eura, te PlayStationa.\n"Ljudi troše novac koji imaju u bankama jer se boje da do njega kasnije neće moći doći, a Mac je nešto što dugo drži svoju prvobitnu vrijednost" - rekla je medijima jedna zaposlenica u atenskoj prodavnici računarske opreme. S druge strane, neki Grci jednostavno sada kupuju računarsku opremu jer smatraju da im je ovo "posljednja prilika" za takvu kupovinu.\nZašto? Zato što strahuju da će, ukoliko premijer Alexis Tsipras ne postigne dogovor sa Evropskom unijom, te Grčka zbog toga bude morala odustati od eura kao valute - cijene računarske opreme otići u nebo.\nInače, Grci su kolektivno od decembra ove godine iz lokalnih banki povukli oko 40 milijardi eura, zbog čega je vlada od 29. juna, uz još neke restrikcije, ograničila sumu koju Grci mogu podignuti sa bankomata na 60 eura na dan.\nProcurile specifikacije novih Motorola Moto X Sport i Moto G telefona\nStar Wars saga dobila zvaničnu iOS i Android aplikaciju


Oko 70 Juznokorejanaca zarazeno kovidom na sajmu u SAD\nTanjug 12. januara 2022. 11:52\nSEUL/SAN FRANCISKO – Oko 70 državljana Južne Koreje koji su prisustvovali prošlonedeljnom sajmu tehnologije CES u Las Vegasu, pozitivni su na kovid-19, saopštile su danas zravstvene vlasti te azijske zemlje.\nMeđu njima su pojedini rukovodioci i osoblje velikih južnokorejskih kompanija, prenosi agencija Rojters pozivajući se na tvrdnje izvora iz te industrije.\nOko 70 učesnika, svi državljani Južne Koreje, bili su pozitivni na kovid zaključno sa jučerašnjim danom, prema Korejskoj agenciji za kontrolu i prevenciju bolesti, koja dodaje da je na CES-u učestvovalo oko 340 južnokorejskih kompanija.\nOko 20 ljudi iz kompanije “Samsung Elektroniks” i oko šest iz SK Grupe, matične kompanije energetske firme SK Inovejšen i proizvođača čipova SK Hiniks, nalaze se među onima koji su bili pozitivni na virus nakon boravka na CES-u.\nJužnokorejska kompanija “Hjundai hevi industriz” je saopštila da je šestoro zaposlenih koji su prisustvovali CES-u bilo pozitivno na testu dok su bili u SAD, i da su bili u karantinu, kao i da su neki otada pušteni.\nNekoliko zaposlenih u “Hjundai Motor-u” i “Hjundai Mobis-u” koji su prisustvovali CES-u su takođe bili pozitivni nakon povratka u Južnu Koreju, objavio je južnokorejski list “JoongAng Ilbo”, pozivajući se na neidentifikovan izvor iz te industrije.


Potpisan protokol o saradnji dve prestonice | RADIO DELTA PORTAL\nPotpisan protokol o saradnji dve prestonice\nNa konferenciji održanoj danas, 14. septembra, u Svečanoj sali Gradske kuće u Novom Sadu, potpisan je sporazum o saradnji na zajedničkom projektu – Novosadski volonterski servis, između Fondacije “Novi Sad 2021- Evropska prestonica kulture” i Omladinske prestonice Evrope “OPENS”.\nNovi Sad je do sada imao brojne volonterske akcije i projekte, međutim, volonterski servis za građane do sada nije sistemski razvijen. Iz tog razloga, Novi Sad 2021 i OPENS su zajedničkim snagama inicirale razvoj volonterske platforme koja će biti osnova za razvoj Novosadskog volonterskog servisa, a koja će se prilagoditi potrebama organizacija i institucija, kao i potražnji volonterskih usluga stanovnika Novog Sada.\nPrvi korak biće načinjen već ovog meseca – udruženje „Čepom do osmeha“ realizovaće projekatMozaik za Ginisa na Trgu slobode 29. i 30. septembra, uz podršku Fondacije “Novi Sad 2021” i “OPENS-a”. Pravljenju Mozaika priključiće se svi dobronamerni građani i volonteri, čime će biti iniciran volonterski servis, koji će Novom Sadu ostati kao legat Evropskih prestonica za buduće projekte. Na konferenciji je predstavljena ideja i cilj projekta, kao i način na koji građani i građanke mogu da se uključe u sam proces i isprate događaj na Trgu slobode.\n– Podrška akciji “Čepom do osmeha” je primer da nešto što se započne sa entuzijazmom i što se i dalje gradi sistematično i dugoročno može da dobije mnogo širi okvir. Otuda ne treba da čudi što smo upravo ovu humanitarnu inicijativu odabrali da njihove kapacitete, ljude koji su već prepoznati kao sjajni volonteri, uključimo u Novosadski volonterski servis – izjavio je danas na konferenciji direktor Fondacije Novi Sad 2021 – Evropska prestonica kulture, Nemanja Milenković.\nKoordinator OPENS 2019, Vukašin Grozdanović, istakao je da je ovo prilika da se kreira jedna dobra i kvalitetna platforma koja može postati deo mehanizama Grada, a koja će se oslanjati na dobru volju građana Novog Sada:\n– Nama je izuzetno važno da se volontersko iskustvo vrednuje i prizna pri zapošljavanju i nadamo se da će ovo biti jedan od stubova Novosadskog volonterskog servisa.\nKoristi od volonterskog rada ne mogu se sporiti, volonteri su širom sveta prihvaćeni kao najvažniji resurs za sprovođenje društvenih promena. U prilog tvrdnji da građani shvataju značaj volontiranja, govori i činjenica da u Evropi volontira više od 100 miliona ljudi, od toga u Poljskoj 18 % stanovništva, u Irskoj i Nemačkoj više od 33%. U Velikoj Britaniji, gde volontira 38% stanovništva, godišnja vrednost državnih prihoda od volonterskog rada dostiže čak 7,9% (na jednu funtu uloženu u volonterski rad, u državnu kasu se vraćaju čak tri).\nU realizaciji evropskih prestonica volonteri imaj veoma važnu ulogu, a statistike pokazuju da značajno doprinose promociji i uključivanju građana u realizaciju programa, bilo da je prestonica kulture ili mladih u pitanju. Primera radi, Liverpul je 2008. godine na realizaciji titule Evropske prestonice kulture angažovao čak 10.000 volontera.\nUpravo zbog ovakvog sistemskog pristupa u prvoj fazi razvoja volonterskog servisa angažovani su stručnjaci sa velikim iskustvom u ovoj oblasti koji će od septembra do decembra meseca 2017. godine predložiti model funkcionisanja ove platforme a zatim i sprovesti 5 konsultativnih sastanaka /okruglih stolova sa različitim organizacijama, institucijama i pojedincima koji aktivno sprovode volonterske projekte i akcije u Gradu. Nakon konsultativnih procesa, simbolično 5. decembra na Međunarodni dan volontera, održaće se konferencija na kojoj će biti predstavljen model platforme i primeri dobre prakse iz zemlje i inostranstva.\nPrvi pozivi za volontere biće upućeni početkom sledeće godine.\nPrethodni članakJavni prihodi veći za 10,8 milijardi dinara\nSledeći članakNovi semafor na Bulevaru Evrope\nOdržan novogodišnji prijem za novinare u Pokrajinskoj vladi


Stara deponija postaje zelena površina - U Vinči termički tretman 340.000 t komunalnog otpada godišnje - SRDA\nStara deponija postaje zelena površina – U Vinči termički tretman 340.000 t komunalnog otpada godišnje\nUređenje stare deponije u Vinči počinje čim se vreme stabilizuje. Na ovaj korak se čekalo od jesenas, jer je bilo potrebno uraditi skoro potpuno novi projekat sanacije i rekultivacije starog smetlišta. Procenjeno je i da se na ovoj deponiji nalazi više od 14.000.000 kubnih metara smeća koji je četiri decenije odlagan na 42 hektara. Zbog toga će se izmeštati određene količine kako bi se stabilizovala deponija. Kada je reč o novom kompleksu, posebno o novoj elektrani, i tu radovi ulaze u završnu fazu. Možda će u izgradnji doći do pomeranja rokova, jer je firma koja je gradila elektranu otišla u stečaj. Ali je sva potrebna oprema isporučena, a posao izgradnje je preuzela “Beo čista energija”.\n– Stara deponija je zatvorena za prijem komunalnog otpada u avgustu prošle godine i od tada su urađeni razni istražni radovi na osnovu kojih su odrađene tehničke mere stabilizacije klizišta na velikom delu tela deponije. Posle prvih analiza pokazalo se da se u deponiji nalazi ogromna količina akumuliranih procednih voda koje uzrokuju nestabilnost i klizanje, ali i da postoji veliki broj zona na različitim dubinama u kojima tinja vatra. Kompleksni radovi na sanaciji i rekultivaciji stare deponije obuhvatiće potpuno preoblikovanje tela deponije, uključujući premeštanje više od 1,5 miliona kubika otpada zbog izgradnje stabilizacionih kosina oko čitave postojeće deponije – navode iz “Beo čiste”.\nStabilizacija i remedijacija deponije će, kako naglašavaju, doprineti da se negativan uticaj isticanja deponijskog gasa u atmosferu na životnu sredinu svede na najmanju moguću meru, dok će se posle sanacije tinjajućih požara i prečišćavanja procedne vode i ovi izvori zagađenja otkloniti.\nSvrha rekultivacije je zaštita životne sredine i uklapanje u okolni predeo. Zbog toga će oko deponije biti posađen 20 metara širok zeleni pojas dužine šest kilometara, pa će doskoro druga najveća nesanitarna deponija u Evropi postati zelena površina.\nNova sanitarna deponija koja je počela sa radom 2. avgusta 2021. godine popunjava se i u toku je užurbana realizacija radova na izgradnji druge faze sanitarne i deponije za odlaganje čvrstih ostataka od sagorevanja otpada kada elektrana krene sa radom.\n– Radovi na elektrani, gde će se termički tretirati 340.000 tona komunalnog otpada godišnje ulaze u završnu fazu. Sva oprema elektrane je isporučena i montirana, u toku je realizacija preostalih građevinskih i instalaterskih radova i pripreme za testiranje i puštanje u rad. Mi smo, nažalost, od početka godine morali da rešavamo složenu situaciju koja je nastala usled bankrotstva francuske firme CNIM koja je bila glavni izvođač radova na elektrani. Zahvaljujući brzoj reakciji menadžmenta, uspeli smo da rešimo mnoge probleme i preuzeli smo izgradnju elektrane na otpad ‒ objašnjavaju u “Beo čistoj”.\nAli u veoma izmenjenim uslovima, sa novim rukovodstvom projekta, nastavlja se sa izgradnjom elektrane i uskoro se planira sprovođenje izuzetno kompleksnih testiranja i puštanje u rad 76 tehnoloških sistema.\n– Uz sve nepovoljne okolnosti nastale usled stečaja francuske firme, mi sa svojim podizvođačima radimo najbolje da bi započeo termički tretman otpada, kako je planirano – po 43,6 tone po času, odnosno 340.000 tona godišnje. Na taj način bi se proizvodilo 30 megavata električne i 56 megavata toplotne, čiste energije umesto sve skupljih fosilnih goriva – napominju u “Beo čistoj”.\nPostrojenje za tretman procednih voda\nU finalnoj fazi testiranja i puštanja u rad je i postrojenje za tretman procednih voda. Kada se konačno obezbedi stalno i stabilno napajanje strujom, procedne vode iz svih delova kompleksa će se sistemom za odvođenje sakupljati i usmeravati ka bazenima koji imaju vodonepropusnu oblogu. Odatle će se dovoditi do postrojenja za tretman primenom postupka obrnute osmoze. Procenjeno je da će se godišnje ovde prečišćavati 90 miliona litara procednih voda i da će se ubuduće ta čista voda ulivati u Ošljanski potok, a potom dalje u Dunav.\nČeka se napajanje velike trafo-stanice\nDa bi sve u novom kompleksu Vinča funkcionisalo potrebna je i struja. Za sada su završeni trafo-stanica 35/10 kilovolti dva puta osam MVA i priključen nadzemno-podzemni vod od 35 kilovolti. Elektrodistribucija Srbije uradila je interni tehnički prijem. Čeka se samo da počne njeno napajanje. Iz ove trafostanice je planirano napajanje svih potrošača na deponiji preko potpuno nove elektroenergetske infrastrukture koja je izgrađena u sklopu Ugovora o javno privatnom partnerstvu.\nBeo Čista Energija deponija Vinča spaljivanje otpada Vinča


Švajcarska avio-kompanija Svis ukida linije koje su povezivale Ženevu sa Beogradom i Sarajevom zbog ekonomskih i strateških razloga.\nIz te avio-kompanije su potvrđeno za portal Aviatiku da se linija od Ženeve do Beograda ukida od aprila ove godine.\nLinija koja je prošle godine ukinuta u zimskom periodu i tada najavljena kao sezonska, vraća se u letnjem redu letenja, ali samo na nekoliko nedelja. Naime, već od 18. aprila ove linije neće biti u ponudi švajcarskog avio prevoznika. Istog dana biće ukinuta i linija od Ženeve do Sarajeva, piše portal.\nObe linije će biti ukinute “iz ekonomskih i strateških razloga”, rečeno je u Svisu.\navio linije, avio prevoz, Beograd, svis, swiss, ženeva


Promocija jednakosti, unapređenje kvaliteta života i zajednički rad na inkluziji lica sa invaliditetom, poruka je sa skupa povodom 3.decembra Dana osoba sa invaliditetom\nU organizaciji neformalne koalicije „ Savez“ koju čine šest organizacija i udruženja osoba sa invaliditetom uz podršku Opštine Bijelo Polje, obilježen 3.decembar dan osoba sa invaliditetom. Obilježavanje ovog dana predstavlja i jednu od mjera predviđenih Lokalnim planom akcije za oblast invalidnosti. Na sastanku su predstavljeni rezultati rada, problemi i način prevazilaženja istih ali i napredak koji je postignut u predhodnom periodu.\nPozdravljajući skup sekretarka za Lokalnu samoupravu Opštine Bijelo Polje Saida Čikić je kazala: „Proces integracije lica sa invaliditetom je dug, na kojem ćemo i u narednom periodu svi zajedno raditi, ističem da je i u predhodnom periodu dosta učinjeno. Opština je usvojila više značajnih dokumenata čija je implementacija u toku i nije mali broj aktivnosti koje svakodnevno realizujemo sa NVO sektorom u kojem vidimo snažne partnere u svim oblastima društvenog života. Opština Bijelo Polje je usvojila LPA iz oblasti invalidnosti, kao i LPA za razvoj usluga socijalne zaštite. Pripremljeni su za Skupštinu LPA za zaštitu lica sa invaliditetom od diskriminacije i promociju jednakosti, u toku je izrada LPA za prioritetno prilagođavanje objekata u javnoj upotrebi. Kada govorimo o prilagođavanju. Krenućemo prvo od zgrade Opštine Bijelo Polje, za narednu godinu planirana je ugradnja lifta. Smatram da zajedno možemo mnogo i vjerujem u našu energiju, volju i nesibičnu spremnost da uradimo svakim danom još više na unapređenju kvaliteta života osoba sa invaliditetom.\nDirektor Centra za socijalni rad Admir Mustajbašić u svojem izlaganju je posebno istikao: „ Izmjene zakona iz ove oblasti koje je uradilo Ministarstvo rada i socijalnog staranja olakšaće značajno inkluziju osoba sa invaliditetom. Vjerujem, da ćemo u narednoj godini naći najbolja rješenja kako bi sve što je planirano bilo dostupnije osobama sa invaliditetom. Jasna je potreba a vidim svi smo spremni i saglasni da uradimo sve, da naši sugrađani sa invaliditetom ostvare svoja prava i obezbijede sebi najbolji kvalitet života.“\nNajvažniji društveni činioci su jedinstveni da je urađeno dosta, ali da svakim danom moraju raditi još mnogo da bi osobe sa ivaliditetom izgradile status u društvu potpune jednakosti, kroz dobijanje poslova, ostvarivanje drugih prava, rješavanje građevinskih barijera. Rad na ovim aktivnostima je zajednička i prioritetna misija, zaključak je ovog 3 decembra 2018 godine.


– Definisane su i odredbe o prestanku radnog odnosa, koji nakon ovih izmjena prestaje nakon navršenih 65 godina života i 15 godina staža. Dosad je to bilo 20 godina – kazao je Novalić.\nPredsjednik Saveza samostalnih sindikata BiH Ismet Bajramović je napomenuo da je ideja vodilja sindikata korištenje povoljnijeg prava za radnike.\nNovina je i da će Vlada brzo ponuditi zakon o minimalnoj plati, dodao je Bajramović koji je na sjednici kazao da će sindikat uporno tražiti proširenje Opšteg kolektivnog ugovora kako bi mogli biti potpisani još neki granski kolektivni ugovori.\nAdnan Smailbegović iz Udruženja poslodavaca FBiH je nakon sjednice ESV-a kazao novinarima da poslodavci nisu prezadovoljni postignutim sporazumom socijalnih partnera o izmjenama Zakon o radu, ali i dodao da je sam pregovarački proces bio dobro organiziran u vidu male radne grupe koja je „otvorila karte“, sagledavajući šta kojoj strani smeta, te na kraju došla do kompromisa. Fena\nTagovi: Adnan Smailbegovićekonomsko-socijalno vijece federacije bihfadil novalicfederalni premijerismet bajramovicsavez samostalnih sindikata bihzakon o radu federacije


Učenici u Goraždu obilježavaju Dan državnosti\nPovodom 25. novembra – Dana državnosti Bosne i Hercegovine učenici Osnovne škole ”Husein ef. Đozo” ispred zgrade škole skupa sa nastavnicima organizovali su poetsko-muzički performans koji je u sebi nosio poruku „Sretan rođendan Domovino“! te tako na najljepši način obilježili Dan državnosti BiH.\nPreplitali su se i susretali stihovi i pjesme o Bosni i Hercegovini, stihovi i pjesme koje su izgovarali i pjevali učenice i učenici goraždanske škole na način i sa emocijama koje svjedoče o njihovom znanju o Bosni i Hercegovini i njenoj viševjekovnoj historiji i njihovoj ljubavi za Domovinu!\nUz učenike i njihove nastavnike, te roditelje i rodbinu, današnjem performansu prisustvovali su i predstavnici Vlade BPK Goražde i Grada Goražda.\nPrevious Domovini za rođendan: Tuzlanski učenici osvojili tri zlatne i jednu srebrnu medalju na takmičenja u SAD-u\nNext Sarajevo u prazničnom ruhu uoči državnog praznika


Revolucionarno naoružanje od momenta nastanka bilo je izvrsno ako se koristilo na pravi način. Želeći da još jednom konkretizujemo sopstvenu naklonost ovom vrsnom oružju, iskoristili smo priliku da isprobamo dobro očuvan primerak i uporedimo ga sa srodnim automatima - nemačkim MP41 i domaćim M56 dalje\nU nekoliko prošlih brojeva "Kalibra" smo objavili tekstove o razvoju savremenih baterijskih svetiljki i osvrnuli se na deo aktuelne ponude lampi, koje mogu da se pronađu kod domaćih uvoznika. Ovog puta, predstavićemo četiri modela kompanije "Led Lenser", a zahvaljujući beogradskoj prodavnici "Snajper" u situaciji smo i da ih uporedno testiramo u realnim uslovima upotrebe... dalje\nNakon decenijske masovne upotrebe sovjetskog MC-21, koji je proizveden u tulskom Оružanom zavodu i čiji se rad zasnivao na dugom trzaju cevi, iževski Mehaničeski zavod je na prelazu 20. u 21. vek lansirao potpuno nov sačmeni poluautomat na bazi pozajmice gasova. Od početka se među lovcima nametnuo kao krajnje pouzdan i sposoban da bez zastoja ispaljuje najrazličitiju municiju dalje\nNajava nabavke, odnosno donacije Belorusije za domaću protivvazduhoplovnu odbranu, u vidu dva diviziona raketnih sistema Buk podigla je mnogo prašine. To je i razumljivo, s obzirom na postojeće stanje kod nas, kao i njegove osobine. Ovo je prilika da se razmotre razvoj, osnovne karakteristike i dosadašnja operativna upotreba tog raketnog sistema PVO dalje


Tanjug 14. avgusta 2019. 14:10\nPODGORICA – Humanitarni koncert „Za naše Kosovo i Metohiju“ u Herceg Novom izazvao je oštru polemiku vladajuće DPS i opozicionih Prave Crne Gore i Demokratskog fronta, dok je Ministarstvo kulture najavilo prijavu protiv organizatora zbog, kako su naveli, isticanja simbola drugih država, skrnavljenja zvanične himne i političkih i nacionalističkih poruka.\nDPS je u utorak saopštio da je Crna Gora organizatorima koncerta dobra samo kad se iz nje skupljaju prilozi i šalju van zemlje, kada se ne plaća porez na „takozvane humanitarne koncerte“ i kada takvi koncerti služe kao paravan za političke svrhe.\nNaveli su i da „takozvani humanisti“ misle i da Crna Gora ni danas nije svoja i nezavisna, dok su za pevača Vladu Georgijeva, koji je nastupao na koncertu i između ostalog pevao i „Tamo daleko“, rekli da je „dežurni mrzitelj Crne Gore“.\n„Logično bi bilo da se saopštenjem oglasio bilo ko iz Srbije, makar i Bećković Matija da viteški odbrani zemlju iz koje potiče. Zato u odsustvu istog, da se ne bi ćerali, a ćerat ćemo se ako bude trebalo, tzv. humanitarnim koncertom u Novom, Srbija više nije ‘tamo daleko’, nego sve dalje i dalje“, navedeno je u saopštenju.\nNa to je reagovao predsednik Prave Crne Gore Marko Milačić, koji je upitao sa kim se obračunava „pseudo-građanska lokalna kvazi-elita“ iz DPS i od koga brane Crnu Goru.\nOn je rekao i da je sutrašnji veliki Sabor u Herceg Novom prilika da Srbi iz Crne Gore pokažu kako se vole i kako se čuva i brani humanost i ljudsko dostojanstvo.\nPrema rečima glavnog i odgovornog urednika portala Analitika, Predraga Zečevića, suština je da je humanitarni kocert zloupotrijebljen, kao i da su sa njega poslate neprimerene političke poruke.\n„Rekao bih jako opasne političke poruke. Pesma ‘Tamo daleko’ je nastala, nakon Prvog svetskog rata i balkanskih ratova, srpska vojska se herojski ponašala u Prvom svetskom ratu, no moramo znati da je 1918. ta ista vojska, kojoj se dole pevala pesma, okupirala Crnu Goru. Znači suštinski, ti slaviš okupacionu vojsku, jer je ona okupirala Crnu Goru i ona je tada nestala“, tvrdi Zečević za televiziju Nova M.\nZečević još tvrdi da „oni ne žele da priznaju rezultate referenduma, smatraju da je Crna Gora privremeno nezavisna i da će u budućnosti biti deo velikodržavnog srpskog projekta“.


Proširen smještajni kapacitet Planinarskog doma Ubla - Istinomjer\nProširen smještajni kapacitet Planinarskog doma Ubla\nPotpisivanjem ugovora u Gradskoj upravi Trebinja krajem aprila tekuće godine, zvanično je počela realizacija turističkog projekta “Aktivni odmor – Razvoj turističkih potencijala Trebinja”.\nKako je tom prilikom naglašeno, cilj je bio unapređenje turističke ponude i stavljanje u funkciju Planinarskog doma Ubla, koji se nalazi u Parku prirode Orjen.\nRealizaciju projekta provode Gradska uprava i Planinarsko društvo Vučji zub, zajedno s međunarodnom organizacijom “Helvetas”, a ukupna vrijednost projekta je 65.600 konvertibilnih maraka, od čega Helvetas izdvaja 30.700 KM, a Grad Trebinje i Vučji zub ostatak novca.\nNakon potpisivanja navedenog ugovora, kojem su, pored ostalih, prisustvovali gradonačelnik Trebinja Mirko Ćurić, predsjednik Planinarskog društva Vučji zub iz Trebinja Igor Škero i predsjednik Planinarskog saveza Republike Srpske Ljubiša Aramanda, gradonačelnik Ćurić izjavio je da će, kako je planirano, projekat biti završen do kraja ove godine, te dodao:\nTokom posjete planinarskom domu na Ublima, 10.9.2021. godine, gradonačelnik Ćurić, zahvalivši Fondaciji “Helvetas – moja budućnost” na razumijevanju, potvrdio je da Grad Trebinje pruža punu podršku ovom projektu, a tom prilikom predsjednik Planinarskog društva Vučji zub Igor Škero obavijestio je javnost da je sada, kroz navedeni projekat, planinarski dom na Ublima dobio i smještajne kapacitete, odnosno da sada raspolaže s 24 kreveta.\nNakon učinjenih koraka na implementaciji projekta unapređenja turističke ponude i stavljanja u funkciju Planinarskog doma Ubla, Istinomjer obećanju gradonačelnika Trebinja Mirka Ćurića daje ocjenu radi se na tome, te ćemo nastaviti pratiti daljnje aktivnosti u tom pravcu.\nNovi rok za početak gradnje bolnice u Trebinju


PRIJEDLOG ZAKONA O IZMJENAMA I DOPUNAMA ZAKONA O PLATAMA I DRUGIM NAKNADAMA U SUDSKIM I TUŽILAČKIM INSTITUCIJAMA NA NIVOU BIH: Predviđa se uvođenje naknada za prevoz, topli obrok, smještaj i odvojeni život za sudije i tužioce, te određene kategorije stručnog osoblja u pravosudnim institucijama na nivou BiH. Predviđeno je smanjenje naknade za regres za nosioce funkcija u pravosudnim institucijama BiH, odnosno njeno usklađivanje sa naknadom za regres u ostalim institucijama BiH\nKomisija za finansije i budžet Doma naroda Parlamentarne skupštine BiH nije podržala principe Prijedloga zakona o izmjenama i dopunama Zakona o platama i drugim naknadama u sudskim i tužilačkim institucijama na nivou BiH.\nOvo je drugi put da je Komisija za finansije i budžet dala negativno mišljenje na predloženi zakon koji Dom naroda razmatra u prvom čitanju.\nIzmjenama i dopunama Zakona, koje je sačinio Savjet ministara u saradnji sa Visokim sudskim i tužilačkim savjetom, te Ministarstvom finansija i trezora BiH, predviđa se uvođenje naknada za prevoz, topli obrok, smještaj i odvojeni život za sudije i tužioce, te određene kategorije stručnog osoblja u pravosudnim institucijama na nivou BiH.\nOvim se sprovode sve odluke Ustavnog suda BiH iz 2013. i 2014. godine donijete na osnovu apelacije sudija i tužilaca, koji smatraju da su diskriminisani jer nemaju kao ostali zaposleni u institucijama BiH naknade za prevoz, topli obrok, smještaj i odvojeni život.\nOsim ovoga predviđeno je smanjenje naknade za regres za nosioce funkcija u pravosudnim institucijama BiH, odnosno njeno usklađivanje sa naknadom za regres u ostalim institucijama BiH, što nije predmet odluka Ustavnog suda.\nZa sprovođenje navedenih rješenja, godišnje bi iz Budžeta BiH, bilo potrebno dodatnih 600.000 KM.\nPredstavnički dom Parlamentarne skupštine BiH 30. novembra prošle godine usvojio je predloženi zakon u drugom čitanju.\nIZVOR: Vebsajt RTRS, 14.03.2017.


Tereza Mej: Tranzicioni period bi se mogao produžiti za još nekoliko meseci - Nedeljnik\nMeđutim, dve strane kažu da će Britanija ostati u okvirima pravila bloka od dana Bregzita, 29. marta, do decembra 2020. godine, da bi se imalo vremena za uspostavljanje novih trgovinskih odnosa, javio je AP\nBritanska premijerka Tereza Mej izjavila je da bi se tranzicioni period između izlaska Britanije iz EU mogao produžiti za nekoliko meseci, kako se ne bi zadržale čvrste granice sa Severnom Irskom.\nUrednica političke redakcije BBC Lora Konsberg je na Tviteru ranije objavila da je britanska premijerka otvorena za ideju produžetka tranzicionog perioda "za nekoliko meseci".\nMeđutim, dve strane kažu da će Britanija ostati u okvirima pravila bloka od dana Bregzita, 29. marta, do decembra 2020. godine, da bi se imalo vremena za uspostavljanje novih trgovinskih odnosa, javio je AP.\nBriselski Euraktiv piše da izgleda da je Mej "otvorila put" za produžetak tranzicionog perioda posle Bregzita do decembra 2021. godine.\nPredsednik Evropskog parlamenta Antonijo Tajani izjavio je sinoć da je Mej u svom obraćanju liderima EU na samitu u Briselu pokazala dobru političku volju i spremnost za postizanje sporazuma, ali da nije ponudila ništa novo kada je reč o sadržaju sporazuma o povlačenju Velike Britanije iz EU.\nOn je ponovio da Evropski parlament neće podržati nacrt sporazuma o razdruživanju ukoliko on ne obuhvati sve tri ključne tačke. Prva je da prava EU građana koji žive na teritorije Velike Britanije, ali i obratno, moraju da ostanu ista. Druga tačka je garancija da će Velika Britanija ispoštovati svoje finansijske obaveze prema budžetu EU. Treća tačka, oko koje je i njaviše sporenja, jeste ona koja se odnosi na granicu između Severne Irske i Republike Irske.\nTajani je naglasio da će Evropski parlament podržati tzv "meku granicu", a ne fizičku, na Irskom ostrvu kako bi se održali pozitivni efekti sporazuma postignutog nakon godina civilnog rata.\nPredsednik Evropskog parlamenta je najavio da će Parlament podržati mogućnost produžetka tranziciong peroda na tri godine, kao i da se zalaže za sporazum o budućim odnosima između EU i Velike Britanije koji će se zasnivati na četiri stuba: trgovniskim odosima, unutrašnjoj i spoljnoj bezbednosti i sektorskoj saradnji.\n"Još ima vremena da se pokuša postići sporazum. Nadam se koracima unapred u narednih nekoliko nedelja", izjavio je Tajani.


Nišville traži od grada finansijski ugovor na tri godine - juGmedia\nNIŠ – Savet Nišvil džez festivala uputio je zahtev Skupštini Grada Niša za potpisivanje trogodišnjeg finansijskog ugovora s ciljem održivost i opstanka oovg jedinstvenog festivala u Srbiji.\nSaopštenje dostavljeno medijima prenosimo u celosti.\nNišvil se godinama suočava sa neizvesnošću hoće li biti sagledan u budžetu Grada Niša na adekvatan način . Naime, bužet Grada se usvaja krajem decembra a Nišvil kreće sa potpisivanjem ugovora sa ino-izvođačima već u oktobru, a sa velikim zvezdama je to potrebno uraditi čak i dve godine unapred, pa bi potpisivanje ugovora na minimum 3 godine osiguralo održivost i opstanak festivala.\nNišvil podržava odluku Vlade Srbije da potpiše ugovor sa Exitom na 3+3 godine i smatra da, za početak, treba sličnu podršku da dobije od svog Grada kako bi unapredio kvalitet festivala i opravdao status jednog od Top 10 evropskih festivala po britanskom Gardijanu.\nOvakav ugovor bio bi obostrano koristan i omogućio generisanje višestruko većih povratnih sredstava u budžet kako Grada tako i Srbije.\nOve godine Nišvil je zabeležio rekordnih 170.000 posetilaca, a svi smeštajni kapaciteti grada bili su popunjeni tako da je sam festival imao problema da smesti izvođače .\nNa sledećem Nišvilu nastupiće 700 izvođača koji će na 12 bina odrzati 130 koncerata od kojih će 90 biti besplatni za posetioce u cilju privlačenja većeg broja turista.


Vesti online / Vesti / Srbija / Srbija na liniji vatre\nPolarizacija odnosa SAD i Rusije mogla bi da utiče na mnoge odluke i želje Beograda, od koga se očigledno očekuje da se opredeli. Tema je odavno izašla iz okvira diplomatskih kuloara, pominje se jasno i nedvosmisleno i udara direktno u temu briselskog dijaloga o Kosovu.\nTrn u oku Amerikancima: Vladimir Putin i Aleksandar Vučić\nPrva poruka koju je doneo američki zvaničnik Ves Mičel jeste da će problem KiM, ali i odnos SAD prema Srbiji, biti tretiran u okviru njihovog geopolitičkog sučeljavanja sa Rusijom. To za nas nije dobro, smatra predsednik odbora za KiM Skupštine Srbije Milovan Drecun.\nKako još ocenjuje, druga poruka koju je preneo Mičel, boraveći u ponedeljak u Prištini, jeste "da će SAD nastaviti sa jednostranim pristupom problemu i da tu nema nikakvih promena".\n- Rekao je da će SAD imati aktivniju ulogu na KiM naredne godine, treba sada da vidimo kako će definisati tu ulogu. Takođe je rekao da predstoji nekoliko važnih koraka na KiM, te treba videti na šta je mislio - pojasnio je Drecun.\nPrva poruka Stejt departmenta svakako je u skladu sa svedočenjem komandanta snaga NATO-a u Evropi generalom Kertisom Skaparotijem pred Odborom američkog Senata za oružane snage, gde je istakao da je jačanje ruskog uticaja u Evropi najveći problem i na civilnom i na vojnom planu. Na pitanje koja je zemlja najveći problem u regiji, odgovorio je Srbija, dodavši i da Rusija koristi odnos sa čelnicima Republike Srpske za podrivanje institucija BiH.\nŠta je tačno Skaparoti rekao?\nNa pitanje senatora Toma Kotona, da li misli na Srbiju ili Republiku Srpsku kada govorio o ruskom uticaju, američki general Kertis Skaparoti je odgovorio:\n- Rekao bih da se radi o Srbiji kao naciji, ali i o srpskom narodu na Balkanu. Postoji očigledna istorijska veza, osećanje pripadnosti. Između ostalog i zbog toga postoji i bolja mogućnost za ruski uticaj. Oni to koriste u smislu dezinformacija, uticaja na narode kao efekat narušavanja, u nekim slučajevima, recimo sa Srbijom, kada je Kosovo u pitanju ili sa trojnom vlašću u BiH. To je moja zabrinutost, i video sam jačanje toga tokom godinu i po dana mog mandata.\nIzjava je očekivano izazvala burnu reakciju. Profesor Fakulteta političkih nauka u Banjaluci Srđa Trifković smatra da je bilo ko drugi "dao sličnu izjavu o nekom drugom kolektivitetu, kao što je NATO general Skaparoti dao o onom srpskom, bio bi izbrisan sa javne scene".\n- Skaparoti nije iskočio iz matrice američkog diskursa, nije rekao ništa što je za Vašington čudno ili neprihvatljivo - rekao je Trifković, dodavši da osim Srba u SAD postoji "još jedna nacija za koju je dozvoljeno davati kolektivističke rasističke izjave":\n- To su Rusi. Ne bi vrhovni komandant NATO-a u Evropi ni slučajno dao takvu izjavu pred Spoljnopolitičkim odborom američkog Senata da nije bio siguran da će ta izjava naići na plodno tle i da će biti pozdravljena od strane establišmenta - smatra Trifković.\nAdvokat Goran Petronijević smatra da je izjava NATO generala "dobra za otrežnjenje mnogih koji misle da Srbija treba da uđe u NATO jer će tada ući u EU i biti jednaki sa drugima."\nOglasio se i šef medijske službe Odeljenja američke komande za Evropu major Huan Martinez i pojasnio da je general Skaparoti govorio o izazovima povezanim sa "lošim uticajem" i "manipulacijom" Rusije u Evropi, a "posebno u Srbiji i na Balkanu".\nIzmakli nas kao staru vreću\n- Zahvaljujući mudrim pregovorima srpskih državnih čelnika Srbija je tresnula o zemlju i oni počinju da prave javnu galamu. Ne zato što je Srbija tresnula o zemlju, nego zato što su ih Brisel i Priština izmakli kao staru vreću pa je potrebno promeniti utisak u domaćoj javnosti. Da budemo sa jednim načisto. Srpsko državno rukovodstvo na čelu sa Vučićem sve vreme je znalo šta radi: ono što su odlučili još 2012 - da predaju Kosovo Albancima za dobijanje statusa zapadnog štićenika. Ta im se formula učinila najpogodnijom za zadobijanje i očuvanje vlasti u Srbiji. U tome, mora se priznati, nisu pogrešili. U to ime potpisali su katastrofalan sporazum, koji im je dao samo jednu šansu, da ubede narod u to da ZSO Srbima na (nezavisnom) Kosovu pruža ne samo političku i pravnu autonomiju nego i direktnu finansijsku vezu sa budžetom Srbije - oglasio se profesor dr Slobodan Samardžić ispred Državotvornog pokreta Srbije.\nSRBIJA "Jasno je da hoće slabog Vučića, ali..."\nSreda 14.03.2018. 20:49\nsrbija nema sta da razmislja nego da otera NATO zlikovce tamo gde im je mesto i dase okrenu svojim prijateljima\nČetvrtak 15.03.2018. 01:45\nama kakve vatre ..... od bracuske s 300 ili 400 pa da vidimo gdesu natovci zaboravite 1999 sada je nesto drugo


Dodik obećao punu podršku Skupštini opštine Sokolac\n528 Pregleda - Boris M. - јан 28, 2021, 8:38 по подне\nSOKOLAC - Predsjednik SNSD-a Milorad Dodik dao je punu podršku novoj većini u Skupštini opštine (SO) Sokolac i sa odbornicima koji čine većinu danas razgovarao o realizaciji četiri projekta bitna za ovu lokalnu zajednicu.\nOdbornik SNSD-a u Skupštini opštine Sokolac Milan Jolović rekao je Srni da će prioritet biti izgradnja tri isključne trake na raskrsnicama ulica Cara Lazara i Starine Novaka na izlazu iz gradskog naselja Sokolac prema Palama, čime bi bilo riješeno usko grlo u normalnom odvijanju saobraćaja na toj dionici.\nJolović je dodao da je ovoj skupštinskoj većini dat zadatak da riješi imovinsko-pravna pitanja vezana za zemljište na lokalitetu koji će biti odbran za izgradnju ski-lifta i staze za noćno skijanje, koji bi mogli biti otvoreni za narednu zimsku sezonu.\nPrema Jolovićevim riječima, Dodik je odbornike nove skupštinske većine na Sokocu upoznao i o planu izgradnje treće trake na putu Zvornik - Sokolac - Sarajevo, preko Romanije.\nOn je dodao da je na današnjem sastanku na Sokocu bilo riječi i o otvaranju regionalne pretovarne stanice "Pošta Srpske" u zapuštenom stambeno-poslovnom objektu, koji se nalazi kod Autobuske stanice na Sokocu i koji bi bio adaptiran u sabirni centar "Pošta Srpske".\nOZNAKE IZVEŠTAJSokolacRepublika SrpskaCrni Bombarder PortalPolitikaRepublika Srpska - Najnovije vijestiNajnovije Vijesti u BiHNajnovije VestiMIlorad Dodik


Pojačana kontrola saobraćaja od 16. do 22. aprila – TISPOL | TV KANAL 9 NOVI SAD\nNaslovna EMISIJE Pojačana kontrola saobraćaja od 16. do 22. aprila – TISPOL\nPojačana kontrola saobraćaja od 16. do 22. aprila – TISPOL\nVIDEO K9: U periodu od 16. do 22. aprila 2018. godine saobraćajna policija će na putevima u srbiji vršiti pojačanu kontrolu brzine kretanja vozila.\nOva akcija u ponedeljak će početi u svim državama članicama međunarodne organizacije TISPOL (Mreža saobraćajnih policija Evrope). Reč je o ukupno 32 države (28 država članica Evropske unije, Švajcarskoj, Norveškoj, Srbiji i Gruziji).\n“Podsećamo da svaka kontrola vozača, odnosno vozila, podrazumeva i obavezno alkotestiranje vozača, a prilikom zaustavljanja svakog motornog vozila koje prekorači dozvoljenu brzinu saobraćajni policajci će kontrolisati i da li vozač i putnici u vozilu koriste sigurnosne pojaseve”, saopšteno je iz MUP-a.\nU okviru ove međunarodne akcije, realizovaće se i akcija „Speed Marathon“, koja se\nTokom prošlogodišnje akcije „Speed Marathon“, za 24 časa na evropskim putevima otkrivena su ukupno 151.073 prekršaja prekoračenja brzine, od čega je u Republici Srbiji otkriveno 2.895 prekršaja.\nPrethodni tekstCG: Pobeda Đukanovića u prvom krugu sa 53,8 % glasova\nSledeći tekstAMSS: Vremenski uslovi otežavaju saobraćaj


Nagradni online likovni konkurs - Nacrtaj, oboji i osvoji\nPoziv za sve predškolce i učenike prvog razreda osnovnih škola u Srbiji da se uključe u konkurs za Moju idealnu sobu\nJedanaest dana ostala su do završetka devetog likovnog konkursa „Nacrtaj, oboji i osvoji“, sa temom „Moja idealna soba“. Pozivaju se predškolci i učenici prvog razreda osnovnih škola da se do 30. septembra prijave, pokažu kreativnost, originalnost i maštovitost, naprave svoj crtež i konkurišu za Forma Ideale idealne nagrade.\nZbog novonastale situacije koja je uslovila izmene u novoj školskoj godini, i uz poštovanje predloženih bezbednosnih mera, omogućeno je direktno učešće mališana na konkursu putem sajta www.formaideale.rs učešće na konkursu potrebno je da se popuni formular traženim podacima na sajtu i da se priloži fotografija crteža učesnika, ili da se crtež dostavi u najbliži salon Forma Ideale.\nPristigli radovi u tehnici po izboru biće ocenjivani od strane stručnog žirija, dok će spisak dobitnika biti objavljen na sajtu www.formaideale.rs 20.oktobra 2020. godine. Interesantna činjenica je da se na ovaj konkurs svake godine prijavi oko 50.000 mališana i da je za ovih 8 godina zabeleženo oko 400.000 prijava.


Gradjani iz protesta nisu prisustvovali javnoj raspravi o ekološkoj štetnosti fabrike guma ...\nGradjani iz protesta nisu prisustvovali javnoj raspravi o ekološkoj štetnosti fabrike guma …\nBeta 18. februara 2021. 11:50\nJavna rasprava o proceni uticaja na životnu sredinu fabrike guma Linglong u Zrenjaninu održana je danas u Novom Sadu, ali bez prisustva javnosti, pošto gradjani iz protesta nisu želeli da udju u salu, jer nije bilo obezbedjeno dovoljno mesta.\nU sali je bilo sedmoro ljudi u publici i novinari, dok su gradjani iz protesta ostali ispred zgrade Pokrajinskog zavoda za zaštitu prirode.\nOni su kazali da se za učešće u raspravi prijavilo 70 zainteresovanih gradjana, a da je resorni pokrajinski sekretarijat kao organizator saopštio da u sali, zbog epidemioloških mera, ima 37 slobodnih mesta za sedenje i da će se održati više javnih rasprava.\nProgramski direktor organizacije RERI Mirko Popović rekao je da zakon jasno kaže da je javna rasprava jedna i da njoj mogu da prisustvuju svi zainteresovani gradjani koji su se prijavili.\n„To znači da današnja javna rasprava nije održana u skladu sa zakonom jer služi da zainteresovana javnost čuje šta predvidja studija. Umesto da javne vlasti budu ponosne na zainteresovanost gradjana, oni su osmisli pravnu proceduru da javnost bude isključena“, kazao je Popović.\nPomoćnik pokrajinskog sekretara zadužen za čistiju proizvodnju i održivi razvoj Nemanja Erceg rekao je da zbog epidemioloških mera sedenje u sali nije dozvoljeno na svim mestima i da je to razlog zašto svi zainteresovani nisu mogli da udju odjednom u salu.